
ส่วนที่ 2 ผลการปฏิบัติราชการของกระทรวงการพัฒนาสังคมและความมั่นคงของมนุษย์

2.
ผลการปฏิบัติราชการที่สำคัญตามแผนปฏิบัติราชการ ประจำปี 2549

กระทรวงการพัฒนาสังคมและความมั่นคงของมนุษย์ ได้ดำเนินการโครงการ กิจกรรมสำคัญต่าง ๆ เพื่อรองรับประเด็นยุทธศาสตร์ในแผนปฏิบัติราชการ ประจำปี 2549 ดังนี้

ประเด็นยุทธศาสตร์ที่ 1
เสริมสร้างกลไกการคุ้มครองทางสังคม


เป้าประสงค์
ประชาชนได้รับการคุ้มครองทางสังคมที่เป็นธรรม มีประสิทธิภาพและยั่งยืน

1.1
โครงการพัฒนาฐานข้อมูลผู้ประสบปัญหาทางสังคมที่พึงได้รับความช่วยเหลือ


กระทรวงการพัฒนาสังคมและความมั่นคงของมนุษย์ ได้จัดทำโครงการพัฒนาฐานข้อมูลผู้ประสบปัญหาทางสังคมที่พึงได้รับความช่วยเหลือ เพื่อให้มีระบบฐานข้อมูลกลางผู้ประสบปัญหาทางสังคม ซึ่งเป็นกลุ่มเป้าหมายหลักของกระทรวงที่เป็นมาตรฐานเดียวกัน  และสามารถเชื่อมต่อและส่งข้อมูลไปยังหน่วยงานทั้งภายในและภายนอกกระทรวง เพื่อเป็นข้อมูลสำหรับกำหนดนโยบายและแผนการดำเนินงาน ให้ความช่วยเหลือผู้ประสบปัญหาทางสังคมในเชิงรุกได้อย่างทั่วถึง จากผลการดำเนินงานมีข้อมูลผู้ประสบปัญหาทางสังคม ซึ่งสำนักงานพัฒนาสังคมและความมั่นคงของมนุษย์จังหวัด ได้ดำเนินการสำรวจข้อมูลรายบุคคลทั่วประเทศและเก็บรวบรวมไว้ในระบบฐานข้อมูลกลาง จำนวน 546,493 ราย

1.2

ระบบสารสนเทศสำหรับการวิเคราะห์สถานการณ์เพื่อการบริหารและตัดสินใจ



กระทรวงการพัฒนาสังคมและความมั่นคงของมนุษย์ ได้ดำเนินการสนับสนุนจังหวัดในการจัดทำต้นแบบแผนที่ข้อมูลทางสังคม สำหรับให้สำนักงานพัฒนาสังคมและความมั่นคงของมนุษย์จังหวัดใช้ในการบริหารและตัดสินใจงานด้านสังคมร่วมกับหน่วยงานด้านสังคมในจังหวัด โดยใช้แผนที่ภาพถ่ายทางอากาศของจังหวัด สำหรับชั้นข้อมูลที่วางบนแผนที่ ประกอบด้วย ข้อมูล primary source ของสำนักงานปลัดกระทรวงการพัฒนาสังคมและความมั่นคงของมนุษย์ อาทิ ข้อมูลผู้ประสบปัญหาทางสังคม เครือข่ายการพัฒนาสังคมทั้งองค์กรและอาสาสมัคร พื้นที่เสี่ยง ทุนทางสังคม เป็นต้น โดยดำเนินการนำร่องใน 2 จังหวัด คือ สำนักงานพัฒนาสังคมและความมั่นคงของมนุษย์จังหวัดนนทบุรี และสำนักงานพัฒนาสังคมและความมั่นคงของมนุษย์จังหวัดปทุมธานี ซึ่งทำให้ 2 จังหวัดนำร่อง มีระบบการนำเสนอสารสนเทศเพื่อการบริหารและตัดสินใจด้านสังคม ในรูปแผนที่ซึ่งทำให้ง่ายต่อการบริหารงานและสั่งการในระดับปฏิบัติ และเข้าถึงพื้นที่ได้อย่างแม่นยำ และสามารถบูรณาการกับหน่วยงานด้านสังคมในจังหวัดเดียวกัน โดยนำข้อมูลของหน่วยงานด้านสังคมอื่น ๆ จัดทำเป็นเป็นชั้นข้อมูลทาบกับชั้นข้อมูลเดิมได้ 



1.3
โครงการวิเคราะห์นโยบายสาธารณะด้านการพัฒนาสังคมและความมั่นคงของมนุษย์ : ศึกษาเฉพาะกรณีเกี่ยวกับกลุ่มวัยรุ่น

กระทรวงการพัฒนาสังคมและความมั่นคงของมนุษย์ โดยสำนักงานปลัดกระทรวง ร่วมกับคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์ได้จัดทำโครงการวิเคราะห์นโยบายสาธารณะด้านการพัฒนาสังคมและความมั่นคงของมนุษย์:ศึกษาเฉพาะกรณีเกี่ยวกับกลุ่มวัยรุ่น มีวัตถุประสงค์ เพื่อจัดทำข้อเสนอเชิงนโยบายไปสู่การปฏิบัติ โดยได้จัดทำเวทีสาธารณะระดมความคิดเห็น 4 ภาค 9 จังหวัด ได้แก่ แม่ฮ่องสอน เชียงใหม่ อำนาจเจริญ อุบลราชธานี พัทลุง สงขลา ลพบุรี ชลบุรี และกรุงเทพมหานคร รวมทั้งศึกษาเอกสารวิชาการทั้งในประเทศและต่างประเทศ ซึ่งผลการศึกษาวิจัยได้ข้อเสนอแนะในการกำหนดนโยบายเกี่ยวกับวัยรุ่น แบ่งออกเป็น 3 ด้าน ดังนี้

1)
หลักการพื้นฐานในการกำหนดนโยบาย


การกำหนดนโยบายที่เกี่ยวข้องกับวัยรุ่นควรยึดหลักการที่สำคัญ 3 ประการ คือ 
(1) หลักการมีส่วนร่วมจากตัววัยรุ่น (Participation) คือ เป็นนโยบายที่เปิดโอกาสให้วัยรุ่นมี
ส่วนร่วมในทุกขั้นตอน ภายใต้แนวคิดที่ว่าวัยรุ่นน่าจะเป็นกลุ่มที่รู้และเข้าใจในความต้องการของวัยรุ่นดีที่สุด



(2) หลักการกระจายอำนาจ (Decentralization) แนวนโยบายและการดำเนินงานเกี่ยวข้องกับวัยรุ่นควรเน้นการกระจายอำนาจ กระจายงานไปให้ภาคส่วนอื่นๆ ได้แก่ จังหวัด องค์กรปกครองส่วนท้องถิ่น องค์กรพัฒนาเอกชน หรือผู้ปกครอง เป็นหลักในการดำเนินงาน



(3) หลักการพัฒนาโดยเน้นผลประโยชน์ของวัยรุ่นเป็นสำคัญ (Youth Matters) การกำหนดนโยบายและแนวทางแก้ไขปัญหาต้องเป็นไปเพื่อผลประโยชน์ของตัววัยรุ่น

2)
การบริหารจัดการ

(1) ควรมีการปรับปรุงโครงสร้างและบทบาทอำนาจหน้าที่ของหน่วยงานหลัก โดยเฉพาะการยกฐานะของสำนักส่งเสริมและพิทักษ์เยาวชน และสำนักส่งเสริมและพิทักษ์เด็กให้เป็นหน่วยงานระดับกรมเพื่อให้มีศักยภาพเพิ่มขึ้น โดยการยกฐานะดังกล่าวควรวางอยู่บนพื้นฐานของการไม่เพิ่มขึ้นของจำนวนข้าราชการ คล้ายกับกรณีของกระทรวงการพัฒนาเยาวชน (Ministry of Youth Development) ของประเทศนิวซีแลนด์ ที่มีบุคลากรในส่วนกลางไม่ถึงร้อยคน โดยมีฐานะเป็นเพียงกระทรวงภายในกระทรวงการพัฒนาสังคม (Ministry of Social Development) แต่มีรัฐมนตรีของตนเอง และมีความชอบธรรมสูงในการกำหนดนโยบายและการประสานนโยบาย


(2) ควรมีการบูรณาการนโยบายและแผนยุทธศาสตร์ที่เกี่ยวข้องทั้งหมดเพื่อให้หน่วยปฏิบัติสามารถ
ใช้ยึดเป็นแนวทางในการดำเนินงานได้อย่างแท้จริง กระทรวงการพัฒนาสังคมและความมั่นคงของมนุษย์ควรให้ความสำคัญกับปัญหาวัยรุ่นมากขึ้น โดยกำหนดเป็นประเด็นยุทธศาสตร์ตามแผนปฏิบัติราชการ 4 ปี เพื่อให้มีการแก้ไขปัญหาที่เป็นรูปธรรม และมีการประเมินผลตามตัวชี้วัดในทุก ๆ ปี


(3) การส่งเสริมบทบาทขององค์กรปกครองส่วนท้องถิ่นให้มีส่วนร่วมในการแก้ไขปัญหาวัยรุ่นและเยาวชน 

(4) ควรมีการพัฒนาระบบการประเมินผลนโยบายหรือยุทธศาสตร์ โดยอาจอาศัยแนวทางการวางแผนปฏิบัติราชการของหน่วยงานและระบบการประเมินผลที่สำนักงานคณะกรรมการพัฒนาระบบราชการ (ก.พ.ร.) และมีการติดตามประเมินผลเพิ่มเติมเฉพาะโครงการที่สำคัญๆ และมีผลต่อการแก้ไขปัญหาในภาพรวม

3)
วิธีการดำเนินงาน


(1) การปรับเปลี่ยนรูปแบบวิธีการดำเนินงานโดยอาศัยแนวคิดด้านการตลาดจากภาคเอกชนมาใช้ 

(2) การรณรงค์ในเชิงกว้างเพื่อสร้างความตระหนักและการยอมรับให้เกิดขึ้นกับผู้เกี่ยวข้องจาก
ทุกภาคส่วน 

(2) โครงการสภาเด็กและเยาวชนจังหวัดเป็นการเปิดพื้นที่ให้แก่วัยรุ่นและเยาวชนได้เข้ามามี
ส่วนร่วมในการแก้ไขปัญหาควรได้รับการสนับสนุนอย่างจริงจัง

(4)  รัฐควรให้โอกาสวัยรุ่นที่กระทำผิดหรือเกิดความผิดพลาดในชีวิตให้มีโอกาสอยู่ในสังคมได้ 

(5)  รัฐควรจัดให้มีโครงการหรือช่องทางที่จะรับฟังเสียง (ความคิดเห็น) จากวัยรุ่นหรือสร้าง
ช่องทางเพื่อกระตุ้นเตือนหรือให้ความรู้แก่วัยรุ่นในเรื่องต่างๆ หลายแบบ เช่น Teen Voices, Teen Zones หรือ Teen Fashions โดยผ่านสื่อต่างๆ เช่น หนังสือพิมพ์ โทรทัศน์ วิทยุ คอมพิวเตอร์ หรือเอกสารต่างๆ อย่างสม่ำเสมอ และอาจมีโครงการ Big Brother, Big Sister และ School Social Worker


(6) ควรมีการสั่งการให้จังหวัดทุกจังหวัดวิเคราะห์ปัญหาของตนอย่างจริงจัง โดยเฉพาะปัญหาที่
รุนแรงในพื้นที่ เพื่อให้ทราบถึงสภาพความรุนแรงของปัญหา และสาเหตุ เพื่อนำมากำหนดมาตรการ หรือโครงการป้องกันปัญหาล่วงหน้าสำหรับกลุ่มวัยรุ่นก่อนที่ปัญหาจะเกิด

ทั้งนี้ กระทรวงการพัฒนาสังคมและความมั่นคงของมนุษย์ โดยสำนักสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการและผู้สูงอายุ ได้ผลักดันเรื่องเด็กและเยาวชนเป็นวาระแห่งชาติแล้ว

1.4
โครงการพัฒนาดัชนีคุณภาพชีวิตและทุนทางสังคม


กระทรวงการพัฒนาสังคมและความมั่นคงของมนุษย์ ได้ดำเนินโครงการกำหนดและพัฒนาดัชนีคุณภาพชีวิตและทุนทางสังคม ตั้งแต่ปี 2548 โดยปีแรกได้กำหนดดัชนีคุณภาพชีวิตและทุนทางสังคม ซึ่งประกอบด้วย ดัชนีคุณภาพชีวิต 11 มิติ 60 ดัชนี ดัชนีทุนทางสังคม 5 มิติ 40 ดัชนี เพื่อใช้เป็นเครื่องมือในการสะท้อนสภาพสังคม สำหรับในปี 2549 ได้ดำเนินการปรับปรุงเพื่อพัฒนาดัชนีคุณภาพชีวิตและทุนทางสังคม ให้มีตัวชี้วัดที่สอดคล้องกับสภาพสังคมและมีข้อมูลเป็นปัจจุบันสำหรับผู้เกี่ยวข้องจะนำไปใช้ประโยชน์ โดยสรุปเป็นดัชนีคุณภาพชีวิตและทุนทางสังคมตามหลักสากล และดัชนีเพื่อการวัดผลงานกระทรวงการพัฒนาสังคมและความมั่นคงของมนุษย์ ดังนี้
•

ดัชนีคุณภาพชีวิตและทุนทางสังคมตามหลักสากล  



1)
ดัชนีคุณภาพชีวิตตามหลักสากล   ประกอบด้วย ดัชนีคุณภาพชีวิต 11 มิติ  ดัชนีชี้วัด 64 ดัชนี ได้แก่

(1)
มิติสุขภาพ ประกอบด้วย 14 ดัชนี ดังนี้




-
อายุคาดเฉลี่ยเมื่อแรกเกิด



-
ร้อยละของเด็กแรกเกิดที่มีน้ำหนักน้อยกว่า 2,500 กรัม



-
ร้อยละของเด็ก 0-5 ปี มีการขาดสารอาหาร (โปรตีนและพลังงานทดแทน)



-
อัตราตายทารก ต่อการเกิดมีชีพ 1,000 คน



-
อัตราการมีบุตรของหญิงวัยรุ่นที่มีอายุต่ำกว่า 20 ปี (ต่อประชากรหญิง 1,000 คน)



- 
ความชุกของผู้ติดเชื้อ HIV (อัตราต่อประชากร 100,000 คน)



-
อัตราผู้ป่วยด้านสุขภาพจิต (ต่อประชากร 100,000 คน)



-
อัตราผู้ป่วยเป็นโรคมะเร็ง (ต่อประชากร 100,000 คน)



-
อัตราการฆ่าตัวตาย (ต่อประชากร 100,000 คน)



-
ร้อยละของประชากรที่ออกกำลังกายหรือเล่นกีฬา



-
สัดส่วนประชากรต่อแพทย์ 1 คน



-
อัตราผู้ป่วยเป็นโรคเบาหวาน (ต่อประชากร 100,000 คน)



-
อัตราคนพิการ (ต่อประชากร 100,000 คน)



-
ร้อยละของเด็กวัยเรียนมีภาวะโภชนาการเกิน

(2)
มิติการศึกษา ประกอบด้วย 5 ดัชนี 
ดังนี้



-
ร้อยละของนักเรียนต่อประชากรตามกลุ่มอายุวัยเรียน (อายุ 3-5 ปี 6-11 ปี 12-17 ปี 
และ 18-21 ปี)



-
จำนวนปีการศึกษาเฉลี่ยในประชากรอายุ 15 ปีขึ้นไป



-
ร้อยละคนในครัวเรือนอายุ 15-60 ปี อ่านออกและเขียนภาษาไทยได้



-
ร้อยละของเด็กพิการที่ได้รับการศึกษาขั้นพื้นฐาน
· ร้อยละของเด็กด้อยโอกาส/กลุ่มเสี่ยงที่ได้รับการศึกษาขั้นพื้นฐาน



(3)
มิติที่อยู่อาศัย ประกอบด้วย 4 ดัชนี ดังนี้
· ร้อยละของครัวเรือนมีความมั่นคงในที่อยู่อาศัย และบ้านมีสภาพคงทนถาวร
· ร้อยละของครัวเรือนมีน้ำใช้เพียงพอตลอดปี
· ร้อยละของครัวเรือนที่มีไฟฟ้าใช้
· ร้อยละของครัวเรือนที่ถูกรบกวนจากมลพิษ
(4) มิติสิ่งแวดล้อม ประกอบด้วย 5 ดัชนี ดังนี้

· ร้อยละของแหล่งน้ำที่มีคุณภาพน้ำในระดับดี
· ร้อยละของพื้นที่ป่า
· ค่าเฉลี่ยพื้นที่สวนสาธารณะในเขตเมือง (ตารางเมตรต่อคน)
· ดัชนีคุณภาพอากาศในเมืองหลักที่เกินมาตรฐาน
· ปริมาณการใช้สารอันตราย (ล้านตัน/ปี)



(5)
มิติรายได้ ประกอบด้วย 5 ดัชนี ดังนี้

· รายได้เฉลี่ยครัวเรือน (บาทต่อเดือน)
· การกระจายรายได้ (สัมประสิทธิ์ GINI)
· สัดส่วนคนจน (ร้อยละของประชากร)
· หนี้สินเฉลี่ยต่อครัวเรือน (บาท)
· ร้อยละของครัวเรือนที่มีการเก็บออมเงิน (ครัวเรือน)
(6) มิติการทำงาน ประกอบด้วย 4 ดัชนี ดังนี้
· ร้อยละของการว่างงาน
· อัตราการทำงานต่ำระดับ (ต่อประชากร 1,000 คน)
· ร้อยละของแรงงานที่มีประกันสังคม
· อัตราผู้ประสบอันตรายจากการทำงาน (ต่อลูกจ้าง 1,000 คน ตาม พ.ร.บ.เงินทดแทน)
(7) มิติจริยธรรม ประกอบด้วย 6 ดัชนี ดังนี้
· อัตราเกี่ยวกับคดีความผิดทางเพศ
· อัตราเด็กอายุ 0-5 ปี ที่ถูกทอดทิ้งในสถานสงเคราะห์ (ต่อเด็กเกิดมีชีพ 100,000 คน)
· อัตราคดีเกี่ยวกับการค้าประเวณี (ต่อประชากร 100,000 คน)
· อัตราคดีการมีและเผยแพร่วัตถุลามก (ต่อประชากร 100,000 คน)
· อัตราคดีฉ้อโกงและยักยอก (ต่อประชากร 100,000 คน)
· ร้อยละของคนอายุตั้งแต่ 6 ปี ขึ้นไป ทุกคนไปปฏิบัติกิจกรรมทางศาสนาอย่างน้อย

สัปดาห์ละ 1 ครั้ง
(8) มิติครอบครัว ประกอบด้วย 7 ดัชนี ดังนี้
· อัตราประชากรอายุต่ำกว่า 15 ปี ทำงาน (ต่อประชากร 1,000 คน)
· ร้อยละของการหย่าร้าง (อัตราต่อการสมรสในปีนั้น)
· ร้อยละของครอบครัวที่มีความอบอุ่น
· อัตราครอบครัวที่มีสมาชิกป่วยเป็นโรควิตกกังวล (ต่อ 1,000 ครอบครัว)
· อัตราครอบครัวที่มีสมาชิกติดสารเสพติด (ต่อ 1,000 ครอบครัว)
· ร้อยละของผู้สูงอายุได้รับการดูแลเอาใจใส่จากคนในครัวเรือน
· ร้อยละของคนพิการได้รับการดูแลเอาใจใส่จากคนในครัวเรือน
(9) มิติความปลอดภัย ประกอบด้วย 6 ดัชนี ดังนี้
· อัตราการแจ้งความคดีอุกฉกรรจ์และสะเทือนขวัญ (ต่อ 100,000 คน)
· อัตราคดีประทุษร้ายต่อทรัพย์ (ต่อ 100,000 คน)
· อัตราคดีประทุษร้ายต่อร่างกายและเพศ (ต่อ 100,000 คน)
· อัตราคดียาเสพติด (ต่อ 100,000 คน)
· อัตราการตายจากอุบัติเหตุบนท้องถนน (ต่อ 100,000 คน)
· อัตราการบาดเจ็บสาหัสจากอุบัติเหตุบนท้องถนน (ต่อ 100,000 คน)


(10)
มิติการคมนาคมและการสื่อสาร ประกอบด้วย 5 ดัชนี ดังนี้




-
อัตราเลขหมายโทรศัพท์พื้นฐานที่มีเช่า (ต่อประชากร 100 คน)




-
อัตราผู้ใช้อินเตอร์เน็ตต่อจำนวนประชากร 100 คน




-
อัตราประชากรต่อการมีรถโดยสารสาธารณะ 1 คัน




-
อัตราประชากรต่อการมีที่ทำการไปรษณีย์ 1 แห่ง




-
อัตราประชากรต่อการมีสถานีวิทยุชุมชน 1 แห่ง


(11)
มิติการมีส่วนร่วม ประกอบด้วย 3 ดัชนี ดังนี้




-
ร้อยละของผู้มีสิทธิเลือกตั้งที่ไปใช้สิทธิเลือกตั้งระดับชาติ




-
ร้อยละของผู้หญิงที่เป็นตัวแทนในการเลือกตั้งระดับชาติ




-
ร้อยละของครัวเรือนมีคนเป็นสมาชิกกลุ่มที่ตั้งขึ้นในหมู่บ้าน ตำบล



2)
ดัชนีทุนทางสังคมตามหลักสากล   ประกอบด้วย ดัชนีทุนทางสังคม 5 มิติ ดัชนีชี้วัด 40 ดัชนี ได้แก่

(1)
มิติกลุ่มและเครือข่าย 2 องค์ประกอบ 12 ตัวชี้วัด ดังนี้



องค์ประกอบด้านกลุ่ม
· จำนวนประเภทของกลุ่มภายในชุมชน
· จำนวนกลุ่มที่สมาชิกในครัวเรือนเป็นสมาชิก
· จำนวนสมาชิกในครัวเรือนที่เป็นสมาชิกกลุ่ม
· ระดับมีส่วนร่วมในการตัดสินใจ
· จำนวนกลุ่มที่ทำงานร่วมกันที่อยู่ภายในชุมชน
· จำนวนกลุ่มที่ทำงานร่วมกันที่อยู่ภายนอกชุมชน
· จำนวนแหล่งเงินทุนของกลุ่ม
· ประสิทธิผลของกลุ่ม
องค์ประกอบด้านเครือข่าย
· จำนวนเพื่อนหรือคนรู้จักที่สามารถขอความช่วยเหลือได้ยามมีปัญหา
· จำนวนกลุ่มคนที่สามารถให้ความช่วยเหลือด้านการเงินยามฉุกเฉิน
· ระดับการได้รับความช่วยเหลือจากกลุ่มที่เป็นสมาชิก
· จำนวนองค์การที่สามารถขอความช่วยเหลือได้ยามมีปัญหา
(2) มิติความไว้วางใจ และความเป็นอันหนึ่งอันเดียวกัน 2 องค์ประกอบ 7 ดัชนี ดังนี้


องค์ประกอบด้านความไว้วางใจ
· ระดับความไว้วางใจต่อบุคคลในชุมชน
· ระดับความไว้วางใจต่อบุคคลที่แตกต่างด้านเชื้อชาติ ศาสนา ภาษาพูด
· ระดับความไว้วางใจต่อสื่อมวลชน
· การเปลี่ยนแปลงของระดับความไว้วางใจในชุมชนในรอบ 2 ปี

องค์ประกอบด้านความเป็นอันหนึ่งอันเดียวกัน
· ระดับความช่วยเหลือซึ่งกันและกันในชุมชน
· ระดับการให้ความช่วยเหลือโครงการที่มีประโยชน์ต่อคนส่วนใหญ่ แม้ตนเอง

จะไม่ได้รับผลประโยชน์จากโครงการดังกล่าว
(3) มิติด้านกิจกรรมและความร่วมมือ 2 องค์ประกอบ 4 ดัชนี ดังนี้
องค์ประกอบด้านกิจกรรม
· จำนวนกิจกรรมที่เป็นประโยชน์โดยรวมต่อชุมชนที่จัดขึ้นในชุมชน
· ระยะเวลา (วัน) ในการเข้าร่วมกิจกรรมที่เป็นประโยชน์ต่อชุมชนในรอบ 3 เดือน
· จำนวนกิจกรรมที่เข้าร่วม





องค์ประกอบด้านความร่วมมือ
· ระดับความร่วมมือในการพัฒนาและแก้ไขปัญหาในชุมชน
(4) มิติด้านความสมานฉันท์ การอยู่ร่วมกันในสังคม และความขัดแย้งและความรุนแรง
3 องค์ประกอบ 10 ดัชนี ดังนี้





องค์ประกอบด้านความสมานฉันท์
· ระดับความหลากหลายของชนชาติและชนชั้นในชุมชน
· ระดับของปัญหาที่เกิดจากความหลากหลายของชนชาติและชนชั้นในชุมชน
· ระดับการกีดกันของกลุ่มบุคคลที่แตกต่างทางชนชาติและชนชั้นในชุมชน
· ระดับความสมานฉันท์ภายในชุมชน
องค์ประกอบด้านการอยู่ร่วมกันในสังคม
· จำนวนครั้งในการเข้าร่วมงานที่เกี่ยวกับสังคมและประเพณีในรอบ 1 ปี
· จำนวนครั้งการเยี่ยมเยียนระหว่างกันภายในชุมชน





องค์ประกอบด้านความขัดแย้งและความรุนแรง
· ระดับความรุนแรงภายในชุมชน
· การที่บุคคลในครอบครัวเคยตกเป็นเหยื่อความรุนแรง
· ความเสียหายของทรัพย์สินที่เกิดจากคนอื่น
· ระดับการเปลี่ยนแปลงของความรุนแรงภายในชุมชนภายในเวลา 3 ปี
(5) มิติด้านอำนาจหน้าที่และกิจกรรมทางการเมือง 1 องค์ประกอบ 7 ดัชนี ดังนี้
องค์ประกอบด้านอำนาจหน้าที่และกิจกรรมทางการเมือง
· ระดับความสำคัญของตนเองต่อการพัฒนาชุมชน
· จำนวนการร้องเรียนเพื่อประโยชน์ของชุมชนในรอบ 1 ปี
· ระดับการตอบสนองของนักการเมืองท้องถิ่นหรือระดับประเทศต่อการเรียกร้อง
· ระดับการไปใช้สิทธิเลือกตั้งในระดับท้องถิ่น
· ระดับการไปใช้สิทธิเลือกตั้งในระดับชาติ
· ระดับความซื่อสัตย์ของข้าราชการและผู้นำชุมชน
· การจ่ายเงินพิเศษให้กับเจ้าหน้าที่ของรัฐเพื่อให้ดำเนินการสิ่งใดสิ่งหนึ่ง


•

ดัชนีเพื่อการวัดความสำเร็จของผลงานกระทรวงการพัฒนาสังคมและความมั่นคงของมนุษย์ 




1)
ดัชนีคุณภาพชีวิต ประกอบด้วย ดัชนีคุณภาพชีวิต 5 มิติ ดัชนีชี้วัด 7 ดัชนี ได้แก่

(1)
มิติการศึกษา ประกอบด้วย 1 ดัชนี ดังนี้



-
ร้อยละของเด็กที่อยู่ในครอบครัวยากจน ด้อยโอกาส ได้รับทุนการศึกษา

(2)
มิติครอบครัว ประกอบด้วย 1 ดัชนี ดังนี้



-
ร้อยละของตำบลที่มีการจัดตั้งศูนย์พัฒนาครอบครัวในชุมชน

(3)
มิติการมีงานทำ ประกอบด้วย 2 ดัชนี ดังนี้



-
ร้อยละของคนพิการที่มีงานทำ



-
ร้อยละของคนพิการที่ได้รับการส่งเสริมพัฒนาศักยภาพด้านอาชีพ

(4)
มิติจริยธรรมประกอบด้วย 1 ดัชนี ดังนี้



-
อัตราเด็กและเยาวชนที่ได้รับการส่งเสริมด้านคุณธรรม จริยธรรม (ต่อ 10,000 คน)

(3)
มิติการมีส่วนร่วม ประกอบด้วย 2 ดัชนี ดังนี้



-
อัตราเด็กและเยาวชนที่เข้าร่วมโครงการอาสาสมัครพิทักษ์เด็กและเยาวชน (ต่อ 100,000 คน)






-
อัตราเด็กและเยาวชนที่เป็นคณะกรรมการสภาเด็กและเยาวชนจังหวัด (ต่อ 100,000 คน)




2)
ดัชนีทุนทางสังคม ประกอบด้วย ดัชนีคุณภาพชีวิต 2 มิติ ดัชนีชี้วัด 6 ดัชนี ได้แก่

(1)
มิติกลุ่มและเครือข่าย ประกอบด้วย 5 ดัชนี ดังนี้






-
ร้อยละของกลุ่ม/องค์กรสตรีที่ได้รับเงินอุดหนุนจากสำนักงานกิจการสตรีและสถาบันครอบครัว 






-
ร้อยละขององค์กรสวัสดิการสังคมภาคเอกชนที่ได้รับเงินอุดหนุนจากกระทรวง






-
ร้อยละของศูนย์พัฒนาครอบครัวในชุมชน





-
ร้อยละของกลุ่มเยาวชน/องค์กร/หน่วยงานที่ได้รับการส่งเสริมยกย่องเชิดชูใน






วันเยาวชนแห่งชาติเพื่อเป็นแบบอย่าง





-
อัตราสมาชิกสภาเด็กและเยาวชนจังหวัด

(2)
มิติกิจกรรมและความร่วมมือ ประกอบด้วย 1 ดัชนี ดังนี้






-
ร้อยละของกิจกรรมการฟื้นฟูสมรรถภาพคนพิการโดยชุมชน (CBR)



นอกจากนี้ กระทรวงการพัฒนาสังคมและความมั่นคงของมนุษย์ ได้จัดสัมมนาเชิงปฏิบัติการการกำหนดแนวทาง/มาตรการการพัฒนาดัชนีคุณภาพชีวิตและทุนทางสังคมของไทย เพื่อการพัฒนาสังคมไปสู่ Benchmark โดยเป็นการบูรณาการการดำเนินงานร่วมกันระหว่างกระทรวง นักวิชาการและหน่วยงานที่เกี่ยวข้อง เพื่อนำดัชนีคุณภาพชีวิตและทุนทางสังคมที่กระทรวงจัดทำขึ้นเป็นฐานของประเทศไทย มาศึกษาปรียบเทียบดัชนีของประเทศต่าง ๆ และคัดเลือกเป็น Benchmark เพื่อกำหนดแนวทาง/มาตรการการพัฒนาประเทศไปสู่ Benchmark ดังกล่าว
1.5  การพัฒนาระบบการเฝ้าระวังและเตือนภัยทางสังคม



กระทรวงการพัฒนาสังคมและความมั่นคงของมนุษย์ ได้ดำเนินการจัดทำระบบเฝ้าระวังและ
เตือนภัยทางสังคม ตั้งแต่ปี 2548 โดยการศึกษาค้นคว้ารวบรวมข้อมูลแนวคิด ทฤษฎีระบบเฝ้าระวังและเตือนภัยในสาขาต่าง ๆ เพื่อนำมาประยุกต์ใช้กับสถานการณ์ปัญหาทางสังคม เพื่อสร้างกลไกการขับเคลื่อนการเฝ้าระวังและเตือนภัยทางสังคมในพื้นที่จังหวัด ในรูปแบบของคณะทำงานจัดทำระบบการเฝ้าระวังและเตือนภัยทางสังคม เพื่อทำหน้าที่ศึกษา วิเคราะห์ และกำหนดประเด็นปัญหาสังคมทางในระดับจังหวัดที่จำเป็นต้องมีการเฝ้าระวังและเตือนภัยทางสังคม และมีการจัดทำระบบการรายงานผลสถานการณ์ต่อสาธารณชน โดยจัดทำ เว็บไซด์ www.socialwarning.net เป็นศูนย์กลางประสานงานของระบบเฝ้าระวัง ฯ ผ่านเครือข่ายอินเตอร์เน็ต และใช้กลไกคณะทำงานระดับจังหวัด ในการจัดทำระบบการเฝ้าระวัง ฯ ระดับจังหวัด เพื่อเป็นการขับเคลื่อนไปยังเครือข่ายที่เกี่ยวข้อง และรายงานข้อมูลไปยังหน่วยงานที่รับผิดชอบหรือมีความชำนาญเกี่ยวกับสถานการณ์ปัญหาต่าง ๆ นั้น 



สำหรับในปี 2549 กระทรวงการพัฒนาสังคมและความมั่นคงของมนุษย์ ได้ดำเนินการพัฒนา
ระบบการเฝ้าระวังและเตือนภัยทางสังคม ดังนี้
1) ฝึกอบรมนักเฝ้าระวังและเตือนภัยทางสังคมใน 75 จังหวัด เพื่อพัฒนาทักษะการเฝ้า
ระวังและเตือนภัยทางสังคม โดยการศึกษา วิเคราะห์สถานการณ์ปัญหาของเด็กและเยาวชน
2) จัดประชุมคณะทำงานจัดทำระบบการเฝ้าระวังและเตือนภัยทางสังคมระดับจังหวัด 
75 จังหวัด เพื่อกำหนดประเด็นปัญหาการเฝ้าระวังและเตือนภัยทางสังคม
3) การสำรวจและจัดเก็บข้อมูลสถานการณ์ปัญหาทางสังคม ได้แก่ สถานการณ์ข้อมูล
ความเสี่ยงของผู้สูงอายุไทย  พฤติกรรมทางเพศและกิจกรรมในคืนวันลอยกระทง ปรากฎการณ์ฟุตบอลโลกกับสังคมไทย และความคาดหวังของเยาวชนในกิจกรรมวันวาเลนไทน์ ซึ่งหน่วยงานที่เกี่ยวข้องสามารถนำผลการสำรวจไปใช้ในการกำหนดมาตรการเพื่อป้องกันและแก้ไขปัญหา

1.6     โครงการป้องกันและแก้ไขปัญหาการค้ามนุษย์



1)
มาตรการป้องกัน



-
จัดตั้งศูนย์ปฏิบัติการป้องกันและปราบปรามการค้ามนุษย์แห่งชาติ และศูนย์
ปฏิบัติการป้องกันและปราบปรามการค้ามนุษย์จังหวัด 75 จังหวัด ตามมติคณะรัฐมนตรี เมื่อวันที่ 14 มิถุนายน 2548 เพื่อให้เกิดกลไกประสานงานกลางในการป้องกันและแก้ไขปัญหาการค้ามนุษย์ระหว่างหน่วยงานที่เกี่ยวข้องทั้งภาครัฐ องค์กรเอกชน และองค์การระหว่างประเทศ รวมทั้งเพื่อให้เกิดความเชื่อมโยงระหว่างส่วนกลางและส่วนภูมิภาค และมีการมอบหมายเจ้าหน้าที่เป็นผู้ประสานงานหลักประจำแต่ละศูนย์เพื่อให้เกิดความคล่องตัวในการปฏิบัติงาน




-
ร่วมกับ UNDP จัดทำทำเนียบองค์กรต่อต้านการค้ามนุษย์ เพื่อใช้เป็นคู่มือในการ
ประสานงานระหว่างเครือข่ายเพื่อป้องกันและแก้ไขปัญหาการค้ามนุษย์



-

กระทรวงการพัฒนาสังคมและความมั่นคงของมนุษย์ โดยศูนย์ปฏิบัติการค้ามนุษย์
ระดับชาติ ได้ดำเนินการศึกษาวิเคราะห์และออกแบบระบบการจัดการข้อมูลสารสนเทศการป้องกัน แก้ไขปัญหาการค้ามนุษย์ของกระทรวง เพื่อเชื่อมโยงกับส่วนราชการ องค์กรเอกชน และองค์การระหว่างประเทศที่เกี่ยวข้อง จัดทำเว็บไซด์เพื่อเผยแพร่ภารกิจด้านการป้องกันและแก้ไขปัญหาการค้ามนุษย์ของกระทรวง และสามารถนำข้อมูลสารสนเทศและสถิติต่าง ๆ มาใช้เป็นแนวทางประกอบการดำเนินงานต่อไป




-
การอบรมให้ความรู้เพื่อป้องกันการถูกล่อลวง เพื่อสร้างความตระหนักถึงภัยอันตรายจากการถูกล่อลวงในรูปแบบต่าง ๆ รวมถึงการป้องกันตนเองมิให้ตกเป็นเหยื่อจากการถูกล่อลวงและชักจูงเข้าสู่กระบวนการค้าบริการทางเพศ โดยจัดกิจกรรมให้ความรู้และประชาสัมพันธ์เผยแพร่ข้อมูลข่าวสารเกี่ยวกับการป้องกันการถูกล่อลวงแก่เยาวชนกลุ่มเสี่ยง นักเรียน แรงงานในสถานประกอบการ ประชาชนทั่วไป กลุ่มผู้ปกครอง และผู้นำชุมชน เพื่อป้องกันปัญหาการถูกล่อลวงและค้าประเวณี และให้สังคมได้มีส่วนร่วมในการป้องกันปัญหา โดยมีผู้เข้าอบรม จำนวน 100,204 คน 


-
การพัฒนาศักยภาพกลุ่มเป้าหมายเพื่อป้องกันการถูกล่อลวง โดยการฝึกอบรมอาชีพ
ระยะสั้น เพื่อสร้างโอกาสในการประกอบอาชีพให้มีรายได้เลี้ยงตนเองและสามารถดำรงอยู่กับครอบครัวได้อย่างปกติสุข โดยมีผู้เข้ารับการอบรม จำนวน 6,000 คน 




-
การเสริมสร้างศักยภาพบุคลากรที่เกี่ยวข้อง ได้แก่ ผู้นำชุมชน ผู้นำองค์กร เจ้าหน้าที่ผู้ปฏิบัติงาน อาสาสมัครในชุมชน ผู้ปฏิบัติงานจากหน่วยงานต่าง ๆ ที่เกี่ยวข้องทั้งภาครัฐและเอกชน คณะกรรมการศูนย์ปฏิบัติการป้องกันและปราบปรามการค้ามนุษย์จังหวัด โดยการประชุมเชิงปฏิบัติการ การฝึกอบรม การสัมมนา เป็นต้น เพื่อสร้างความรู้ความเข้าใจ พัฒนาทักษะและเทคนิคในการดำเนินงานให้มีประสิทธิภาพ ตลอดจนปลูกฝังเจตคติและค่านิยมที่เหมาะสมในการปฏิบัติต่อหญิงและเด็ก โดยเฉพาะผู้ตกเป็นเหยื่อการค้ามนุษย์



2)
มาตรการคุ้มครอง บำบัดฟื้นฟู และการส่งกลับคืนสู่สังคม




-
กระทรวงการพัฒนาสังคมและความมั่นคงของมนุษย์ ได้ประสานและส่งเสริมการดำเนินงานช่วยเหลือและคุ้มครองสวัสดิภาพหญิงและเด็กทั้งคนไทย คนต่างชาติ และคนไร้สัญชาติที่ตกเป็นเหยื่อการค้ามนุษย์ ในปี 2549 จำนวน 576 คน 




-
การฟื้นฟูและพัฒนาศักยภาพคนเร่ร่อน เพื่อป้องกันการถูกล่อลวง โดยการฝึกอาชีพและอบรมให้ความรู้ ความเข้าใจด้านสิทธิและโอกาสในการดำรงชีวิต เพื่อเตรียมความพร้อมกลุ่มเป้าหมายให้กลับสู่ครอบครัวและชุมชน จำนวน 3,493 คน 


-
การพัฒนาสถานคุ้มครองและพัฒนาอาชีพบ้านเกร็ดตระการ จังหวัดนนทบุรี ให้เป็น
ศูนย์การเรียนรู้ในการป้องกันช่วยเหลือและคุ้มครองหญิงและเด็กที่ตกเป็นเหยื่อการค้ามนุษย์  โดยเป็นแหล่งในการศึกษาดูงาน และเป็นหน่วยงานต้นแบบการจัดสวัสดิการสังคมแก่หญิงและเด็กที่ตกเป็นเหยื่อการค้ามนุษย์ที่ครบวงจร
· การจัดทำบันทึกข้อตกลงภายในประเทศ เพื่อเป็นแนวทางปฏิบัติร่วมกันระหว่าง
หน่วยงานที่เกี่ยวข้องในการดำเนินงานช่วยเหลือเด็กและหญิงที่ตกเป็นเหยื่อในพื้นที่ จำนวน 2 ฉบับ คือ บันทึกข้อตกลงในพื้นที่ภาคตะวันออกเฉียงเหนือ 19 จังหวัด และบันทึกข้อตกลงในพื้นที่ภาคตะวันออก 8 จังหวัด และเกิดเครือข่ายการทำงานแบบสหวิชาชีพที่สามารถปฏิบัติงานได้ตามแนวทางที่กำหนดไว้ในบันทึกข้อตกลง ฯ
 

3)
มาตรการความร่วมมือระหว่างประเทศ




-
เป็นเจ้าภาพจัดการประชุมระหว่างประเทศ เรื่องความร่วมมือระหว่างภาครัฐและ
ประชาสังคมเพื่อต่อต้านการค้ามนุษย์ในอนุภาคลุ่มแม่น้ำโขง (Civil Society and Government Collaboration to Trafficking in Persons in the Greater Mekong Sub-Region) ร่วมกับองค์กร Vital Voices Global Partnership กระทรวงการต่างประเทศสหรัฐอเมริกา สำนักงานยาเสพติดและอาชญากรรมแห่งสหประชาชาติ และสำนักงานการพัฒนาระหว่างประเทศ ซึ่งประชุมเมื่อวันที่ 22-24 พฤษภาคม 2549 ณ กรุงเทพมหานคร โดยที่ประชุมให้ความสำคัญกับเรื่องการให้ภาคประชาสังคมเข้ามามีส่วนร่วมในการกำหนดนโยบาย การแลกเปลี่ยนข้อมูลข่าวสาร การดำเนินงานต่อต้านการค้ามนุษย์ การจัดตั้งทีมสหวิชาชีพเพื่อช่วยเหลือและคุ้มครองเหยื่อของการค้ามนุษย์ รวมถึงการสืบสวนและดำเนินคดีได้อย่างเบ็ดเสร็จ 
1.7     การพัฒนากฎหมาย



กระทรวงการพัฒนาสังคมและความมั่นคงของมนุษย์ ได้ดำเนินการพัฒนากฎหมาย ระเบียบ 
และข้อบังคับให้ทันสมัยเหมาะกับสภาพสังคม เพื่อส่งเสริมการบังคับใช้กฎหมายให้มีประสิทธิภาพและพิทักษ์คุ้มครองสิทธิของประชาชน ดังนี้




1)
การยกร่างพระราชบัญญัติ จำนวน 4 ฉบับ คือ
(1) ร่างพระราชบัญญัติคนขอทาน พ.ศ. .... เป็นการยกเลิกพระราชบัญญัติควบคุม
การขอทาน พุทธศักราช 2484 โดยกำหนดคำนิยาม “ขอทาน” ใหม่ให้ชัดเจน โดยไม่รวมถึง “วณิพก” กำหนดให้มีคณะกรรมการสงเคราะห์คนขอทาน และมีคณะกรรมการประจำสถานสงเคราะห์ ซึ่งอย่างน้อยต้องเป็นนักสังคมสงเคราะห์หรือนักจิตวิทยา ให้องค์กรปกครองส่วนท้องถิ่น มีส่วนร่วมในการช่วยเหลือผู้ที่พ้นจากการรับการสงเคราะห์ และเอาโทษกับผู้ที่กระทำด้วยวิธีการใด ๆ ให้ผู้อื่นมาขอทานโดยแสวงหาประโยชน์จากการขอทานนั้น






(2)
ร่างพระราชบัญญัติหอพัก พ.ศ. .... โดยยกเลิกพระราชบัญญัติหอพัก พ.ศ.2507 และยกร่างขึ้นใหม่โดยกำหนดคำนิยามคำว่า “หอพัก” ให้มีความหมายให้ชัดเจนยิ่งขึ้น ให้ผู้บริหารองค์กรปกครองส่วนท้องถิ่นเป็นนายทะเบียน ซึ่งเป็นการกระจายอำนาจอย่างหนึ่ง และกำหนดให้ผู้ว่าราชการจังหวัด พนักงานส่วนท้องถิ่นหรือผู้ซึ่งพนักงานส่วนท้องถิ่นแต่งตั้ง และให้หมายรวมถึงผู้ซึ่งรัฐมนตรีแต่งตั้งให้ปฏิบัติหน้าที่ตามพระราชบัญญัตินี้ เป็นพนักงานเจ้าหน้าที่ตามพระราชบัญญัตินี้



(3)
ร่างพระราชบัญญัติแก้ไขเพิ่มเติมประมวลกฎหมายวิธีพิจารณาความอาญา (ฉบับที่ ..)พ.ศ. .... เป็นการปรับปรุงแก้ไขพระราชบัญญัติแก้ไขเพิ่มเติมประมวลกฎหมายวิธีพิจารณาความอาญา (ฉบับที่ 20)พ.ศ.2542 โดยปรับแก้กรณีเด็กอายุไม่เกิน 18 ปี เป็นผู้เสียหายหรือพยาน การชี้ตัวผู้ต้องหาต้องกระทำต่อหน้าทีมสหวิชาชีพ โดยกำหนดให้ชัดเจน กรณีที่เด็กอายุไม่เกิน 18 ปี ร้องทุกข์ด้วยวาจา ต้องจัดสถานที่เฉพาะ โดยไม่จำเป็นต้องมีทีมสหวิชาชีพครบทุกคน กำหนดประเภทคดีที่ต้องใช้วิธีการแบบพิเศษแบบทีมสหวิชาชีพสำหรับเด็กอายุไม่เกิน 18 ปี เพราะบางคดีไม่มีความจำเป็น เช่น คดีที่เปรียบเทียบปรับได้ หรือคดีที่ผู้ต้องหาไม่ต้องการรอทีมสหวิชาชีพ กำหนดประเภทคดีที่ต้องใช้วิธีการแบบพิเศษแบบทีมสหวิชาชีพ สำหรับเด็กอายุไม่เกิน 18 ปี เพราะบางคดีไม่มีความจำเป็น เช่น คดีที่เปรียบเทียบปรับได้ หรือคดีที่ผู้ต้องหาไม่ต้องการรอทีมสหวิชาชีพ กำหนดคดีที่สามารถให้ถามคำให้การโดยถามผ่านนักจิตวิทยาหรือนักสังคมสงเคราะห์โดยมิให้เด็กซึ่งเป็นพยานหรือผู้เสียหายได้ยินคำถามของพนักงานสอบสวน



(4)
ร่างพระราชบัญญัติปราบปรามวัตถุยั่วยุอันตราย พ.ศ. .... เป็นการยกร่างกฎหมายใหม่ เนื่องจากปัจจุบันไม่มีกฎหมายกำหนดมาตรการในการป้องกันและปราบปรามการกระทำความผิดเกี่ยวกับวัตถุลามก โดยกำหนดคำจำกัดความสื่อที่จะเป็นความผิด คือ วัตถุยั่วยุพฤติกรรมอันตราย กำหนดให้มีคณะกรรมการป้องกันปราบปรามวัตถุยั่วยุอันตราย กำหนดลักษณะของการกระทำที่เป็นความผิดอาญา กำหนดให้ผู้กระทำความผิดนอกราชอาณาจักรต้องรับโทษในราชอาณาจักร กำหนดให้เงินค่าปรับและเงินที่ริบตามร่างพระราชบัญญัตินี้ตกเป็นของกองทุนคุ้มครองเด็ก และกองทุนส่งเสริมการจัดสวัสดิการสังคมตามอัตราที่กำหนด และกำหนดให้อำนาจพนักงานเจ้าหน้าที่เข้าไปในเคหสถาน สถานที่หรือยานพาหนะที่มีหลักฐานอันควรเชื่อว่ามีการกระทำความผิด




2)
การรวบรวมบทบัญญัติกฎหมายเรื่องเดียวกันไว้ด้วยกันเกี่ยวกับการคุ้มครองเด็ก (Compilation of Laws and Regulation on Child Protection) เพื่อให้ส่วนราชการ องค์กรต่าง ๆ รวมทั้งพนักงานเจ้าหน้าที่ที่เกี่ยวข้อง ได้รู้กฎหมายในส่วนที่รับผิดชอบและกฎหมายที่เกี่ยวข้อง ตลอดจนให้ประชาชนเข้าถึงกฎหมายเกี่ยวกับการคุ้มครองเด็กได้สะดวกรวดเร็วและครอบคลุม นอกจากนี้ยังสามารถนำไปใช้เป็นฐานข้อมูลกฎหมายที่สมบูรณ์ อันจะนำไปสู่การพัฒนากฎหมายเกี่ยวกับการคุ้มครองเด็กต่อไป

1.8
การจัดระเบียบหอพักเพื่อคุ้มครองและพิทักษ์เด็กและเยาวชนตามพระราชบัญญัติหอพัก พ.ศ.2507




ในปี 2549 กระทรวงการพัฒนาสังคมและความมั่นคงของมนุษย์ โดยสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการ และผู้สูงอายุ ได้ดำเนินงานโครงการ “หอพักสีขาว” โดยส่งเสริมการจัดตั้งหอพัก และตรวจสอบการดำเนินงานให้เป็นไปตามกฎหมาย สนับสนุนให้ผู้ประกอบการหอพักได้เข้ามามีส่วนร่วมในการคุ้มครองและพิทักษ์เด็กและเยาวชน รวมทั้งควบคุมและส่งเสริมผู้ประกอบการหอพักทั้งในกรุงเทพมหานครและส่วนภูมิภาคให้จัดบริการและรักษามาตรฐานที่ดี ตามพระราชบัญญัติควบคุมหอพัก พ.ศ.2507 โดยมีผลการดำเนินงาน ดังนี้
1) ออกตรวจหอพักและให้คำแนะนำแก่ผู้ประกอบการและเยาวชนที่พักในหอพัก ทั้งใน
ส่วนกลางและส่วนภูมิภาค
2) ประชุมเชิงปฏิบัติการ เรื่อง “การให้ความรู้เกี่ยวกับกฎหมายว่าด้วยหอพัก และการถ่ายโอน
ภารกิจให้แก่องค์กรปกครองส่วนท้องถิ่น” ผู้เข้าร่วมประชุม ประกอบด้วย เจ้าหน้าที่จากสำนักงานพัฒนาสังคมและความมั่นคงของมนุษย์ และเจ้าหน้าที่จากกรุงเทพมหานคร จำนวน 100 คน
3) สัมมนาเชิงปฏิบัติการ เรื่อง “บทบาทของเยาวชนและผู้ประกอบการในการจัดระเบียบหอพัก” 
จำนวน 2 รุ่น รุ่นที่ 1 จังหวัดพระนครศรีอยุธยา และรุ่นที่ 2 จังหวัดเชียงใหม่ ประกอบด้วยผู้ประกอบการหอพักและเยาวชน ใน 2 จังหวัด ๆ ละ 120 คน รวมทั้งสิ้น 100 คน
ประเด็นยุทธศาสตร์ที่ 2
สร้างหลักประกันให้เป็นโอกาส
เป้าประสงค์
ประชาชนมีที่อยู่อาศัยมั่นคงและมีหลักประกันที่ให้ความเสมอภาคทางโอกาส
2.1
การสร้างความมั่นคงในการอยู่อาศัย


1)
โครงการบ้านเอื้ออาทร

โครงการบ้านเอื้ออาทร มีวัตถุประสงค์จัดสร้างที่อยู่อาศัยที่ได้มาตรฐาน เพื่อช่วยเหลือประชาชนผู้มีรายได้น้อย ผู้ด้อยโอกาส ที่ยังไม่มีที่อยู่อาศัยเป็นของตนเอง รวมทั้งกลุ่มข้าราชการชั้นผู้น้อยและพนักงานหน่วยงานของรัฐ โดยดำเนินการครอบคลุมพื้นที่ในเขตเมืองและทั่วประเทศ จำนวน 601,727 หน่วย แบ่งเป็นในกรุงเทพมหานครและปริมณฑล จำนวน 421,209 หน่วย ในเมืองหลักและเมืองรองในส่วนภูมิภาค จำนวน 180,518 หน่วย โดยมีผลการดำเนินงาน ณ เดือนธันวาคม 2549 ดังนี้
(1) สถานภาพการดำเนินงานโครงการก่อสร้าง
โครงการบ้านเอื้ออาทร ได้รับอนุมัติจากคณะรัฐมนตรีให้ดำเนินการรวมทั้งสิ้น 5 ระยะ จำนวน 
601,727 หน่วย ปัจจุบันมีหน่วยดำเนินการรวม 436,836 หน่วย สำหรับเป้าหมายส่วนที่เหลือ จะทยอยดำเนินการให้ครบตามเป้าหมาย 601,727 หน่วย ภายในปี 2553 สำหรับโครงการที่ได้ดำเนินการแล้วเสร็จและอยู่ในระหว่างขั้นตอนต่าง ๆ ประกอบด้วย


-
โครงการที่ก่อสร้างแล้วเสร็จ 
จำนวน
  60,906 

หน่วย


-
โครงการที่อยู่ระหว่างก่อสร้าง
จำนวน
322,558
หน่วย


-
โครงการที่อยู่ระหว่างรอส่งมอบสถานที่ 
จำนวน        13,537 
หน่วย



-
โครงการที่อยู่ระหว่างรอลงนาม/
จำนวน        39,835
หน่วย



หาผู้รับจ้าง/จัดทำแบบ ฯ


กลุ่มเป้าหมายของโครงการบ้านเอื้ออาทร นอกเหนือจากประชาชนที่มีรายได้น้อยแล้ว การเคหะแห่งชาติยังได้จัดทำโครงการบ้านเอื้ออาทรสำหรับกลุ่มเป้าหมายอื่น ๆ คือ


-
โครงการบ้านเอื้ออาทรสำหรับกลุ่มเป้าหมายเฉพาะ  โดยร่วมมือกับกองทัพอากาศ กองทัพเรือ และสำนักงานตรวจคนเข้าเมือง จัดสร้างบ้านเอื้ออาทรสำหรับข้าราชการและลูกจ้าง มีเป้าหมายรวม 4,962 หน่วย ขณะนี้อยู่ระหว่างการก่อสร้าง


-
โครงการรัฐเอื้อราษฎร์ เพื่อจัดสร้างบ้านเอื้ออาทรสำหรับผู้ที่ลงทะเบียนคนจนไว้กับศูนย์อำนวยการต่อสู้เพื่อเอาชนะความยากจน (ศตจ.) โดยประสานความร่วมมือกับหน่วยงานภาครัฐ เพื่อขอเช่าที่ดินระยะยาวสำหรับจัดสร้างที่อยู่อาศัย ปัจจุบันดำเนินการ จำนวน 2 โครงการ รวม 856 หน่วย

2)
โครงการบ้านมั่นคง

โครงการบ้านมั่นคง มีวัตถุประสงค์เพื่อให้คนจนในชุมชนแออัด เกิดความมั่นคงในการอยู่อาศัย โดยชุมชนและท้องถิ่นเป็นแกนหลักในการพัฒนา โดยคณะรัฐมนตรีมีมติ เมื่อวันที่ 12 ธันวาคม 2549 เห็นชอบตามที่กระทรวงการพัฒนาสังคมและความมั่นคงของมนุษย์ โดยสถาบันพัฒนาองค์กรชุมชน เสนอในการปรับแผนปฏิบัติการโครงการบ้านมั่นคง จากปีงบประมาณ 2549-2552 เป็น 2550-2554 และปรับเป้าหมาย จำนวน 285,000 หน่วย เป็น 200,218 หน่วย 
เพื่อลดภาระการสนับสนุนจากรัฐบาล โดยจะสนับสนุนให้องค์กรปกครองส่วนท้องถิ่นและชุมชนร่วมกันพัฒนาในส่วนของชุมชนที่เหลือมากขึ้น 

สำหรับผลการดำเนินงาน ณ กันยายน 2549 รวม 437 โครงการ ครอบคลุมการแก้ปัญหารวม 757 ชุมชน 45,413 ครัวเรือน (หน่วย) ใน 214 เมือง/เขต มีประชาชนผู้ได้รับประโยชน์โดยตรง จำนวน 227,065 คนซึ่งสามารถแก้ปัญหาความเดือดร้อนให้แก่ชุมชนที่ประสบปัญหาไฟไหม้ ไล่ที่ บุกรุก การขาดความมั่นคงในการอยู่อาศัย โดยพัฒนาความมั่นคงในเรื่องที่ดิน การพัฒนาระบบสาธารณูปโภคของชุมชน การปรับปรุงและการพัฒนาที่อยู่อาศัยใหม่ให้เป็นชุมชนที่น่าอยู่ มีความมั่นคงระยะยาวหรือมีกรรมสิทธิ์ที่ดินเป็นของตนเอง ควบคู่ไปกับการพัฒนาเศรษฐกิจและสังคมของชุมชน ซึ่งครอบคลุมเรื่องอาชีพ การแก้ไขปัญหาหนี้สิน การบริหารจัดการชุมชน การจัดระบบสวัสดิการของชุมชนและการพัฒนาสภาพแวดล้อมของชุมชนโดยชุมชนเอง

นอกจากนี้ สถาบันพัฒนาองค์กรชุมชน ยังได้ดำเนินงานพัฒนา แก้ไขปัญหาที่อยู่อาศัย และยกระดับคุณภาพชีวิตให้แก่ประชาชนผู้มีรายได้น้อยในรูปแบบอื่น ๆ ได้แก่ 

-
โครงการแก้ไขปัญหาความยากจนและปัญหาสังคมด้านที่อยู่อาศัย (จัดที่อยู่อาศัยฉุกเฉินสำหรับผู้ด้อยโอกาส/ผู้ไร้ที่อยู่อาศัย) 


เพื่อสนับสนุนให้กลุ่มคนด้อยโอกาสหรือคนจน เช่น คนเร่ร่อน คนชรา คนพิการ รวมถึงผู้ที่ได้รับความเดือดร้อนเร่งด่วน/เฉพาะหน้าจากกรณีเพลิงไหม้ ไล่ที่ หรือต้องรื้อย้ายเพื่อสร้างชุมชนใหม่ ได้รับการดูแลและโอกาสในการพัฒนา โดยชุมชนและท้องถิ่นเป็นแกนหลักในการพัฒนา ผลการดำเนินงาน ได้แก้ไขปัญหาวิกฤตด้านที่อยู่อาศัยให้ผู้เดือดร้อน จำนวน 55 ชุมชน 6,000 ครอบครัว จัดสร้างบ้านกลางสำหรับผู้ด้อยโอกาสและคนจน ใน 14 ชุมชน 36 ครอบครัว และจัดตั้งศูนย์ที่พักชั่วคราวสำหรับคนเร่ร่อน 1 แห่ง โดยสมาชิกกลุ่มคนไร้บ้านร่วมกันก่อสร้างและบริหารจัดการ

-
โครงการบ้านมั่นคงชนบท 


ดำเนินการแก้ไขปัญหาที่ทำกินและที่อยู่อาศัยของคนในชนบท เพื่อสร้างโอกาสให้ผู้ไร้ที่ดินทำกินในชนบทได้มีที่อยู่อาศัยและมีที่ดินทำกินที่มั่นคง และส่งเสริมการพัฒนาชุมชนในชนบทอย่างบูรณาการ ผลการดำเนินงาน เกิดการจัดการที่ดินทำกินและที่อยู่อาศัยในที่ดินของรัฐและเอกชน พร้อมทั้งพัฒนาด้านที่อยู่อาศัย อาชีพ การจัดกลุ่มสวัสดิการควบคู่ไปด้วย จำนวน 2,675 ครัวเรือน

2.2
การแปลงสินทรัพย์เป็นทุน

กระทรวงการพัฒนาสังคมและความมั่นคงของมนุษย์ ได้ดำเนินโครงการแปลงสินทรัพย์เป็นทุน เพื่อสร้างโอกาสให้ประชาชนเข้าถึงแหล่งเงินทุนในระบบ เกิดกระบวนการสร้างงานสร้างรายได้ โดยดำเนินการใน 2 กลุ่มเป้าหมาย คือ สิทธิในสินทรัพย์ประเภทที่ดินในพื้นที่นิคมสร้างตนเอง กรมพัฒนาสังคมและสวัสดิการ และสิทธิในการเช่าห้องพักในอาคารแฟลตเคหะชุมชนของการเคหะแห่งชาติ ดังนี้


1)
โครงการแปลงสินทรัพย์เป็นทุนในพื้นที่นิคมสร้างตนเอง มีผลการดำเนินงาน ได้แก่


-
บริหารการแปลงสินทรัพย์เป็นทุน โดยดำเนินการตรวจสอบการทำประโยชน์ที่ดิน เอกสาร หนังสืออนุญาตให้เข้าทำประโยชน์ในที่ดิน (น.ค.1) จำนวน 6,253 ราย ตรวจรับรองเอกสาร จำนวน 5,019 ราย และปรับปรุงระวางแผนที่และรังวัดที่ดิน จำนวน 40,000 ไร่


-
พัฒนาศักยภาพด้านอาชีพและการบริหารจัดการ โดยดำเนินการฝึกอบรมด้านอาชีพให้แก่สมาชิกนิคมสร้างตนเอง และราษฎรผู้ได้รับอนุญาตให้ใช้ที่ดินสงวนที่เข้าร่วมโครงการแปลงสินทรัพย์เป็นทุน จำนวน 18,247 ราย


จากผลการดำเนินงาน ทำให้สมาชิกนิคมสร้างตนเองและราษฎรใช้ประโยชน์ในที่ดินนิคมสร้างตนเอง 11,272 ราย ได้รับการรับรองเอกสาร และฝึกอบรมตามนโยบายแปลงสินทรัพย์เป็นทุน สามารถเข้าถึงแหล่งทุนในระบบ โดยยื่นกู้ 2,157 คน อนุมัติ 1,218 คน คิดเป็นร้อยละ 56.46 และได้รับอนุมัติสินเชื่อ เป็นเงิน 157.154 ล้านบาท จากเป้าหมาย 500 ล้านบาท คิดเป็นร้อยละ 31.43

2)
โครงการแปลงสินทรัพย์เป็นทุนในส่วนของสิทธิการเช่าห้องพักในอาคารแฟลตเคหะชุมชนดำเนินการในอาคารเคหะชุมชนห้วยขวาง บ่อนไก่ หาดใหญ่ และสงขลา โดยมีผู้เข้าร่วมขอสินเชื่อในการแปลงสินทรัพย์เป็นทุนในปี 2549 จำนวน 1,280 ราย สถาบันการเงินอนุมัติสินเชื่อแล้ว จำนวน 373 ราย วงเงิน 27,550,000 บาท
2.3
โครงการคาราวานเสริมสร้างเด็ก


กระทรวงการพัฒนาสังคมและความมั่นคงของมนุษย์ ได้ดำเนินโครงการคาราวานเสริมสร้างเด็ก เพื่อให้เกิดกระบวนการเรียนรู้ตลอดชีวิต ซึ่งเด็กจะได้รับการพัฒนาให้เจริญเติบโตตามวัยทั้งทางด้านกาย จิตใจ อารมณ์ สังคม และสติปัญญา ตั้งแต่ครรภ์มารดา และให้ความสำคัญแก่การสร้างสภาพแวดล้อมที่เหมาะสม ครอบครัวที่อบอุ่น ปลูกฝังความรู้ให้ทันต่อการเปลี่ยนแปลงทางเศรษฐกิจและสังคม ซึ่งเริ่มดำเนินการตั้งแต่ปี 2548 โดยการศึกษาหารูปแบบ (Model) ในชุมชนจุดทดลองที่จังหวัดสกลนคร และพัฒนารูปแบบให้สมบูรณ์ สำหรับในปี 2549 ได้ดำเนินโครงการในพื้นที่นำร่อง 549 หมู่บ้าน ใน 34 จังหวัด โดยมีผลการดำเนินงาน ดังนี้

1)
เสริมสร้างความตระหนักให้ครอบครัวและชุมชนมีส่วนร่วมในการดูแลเด็กเล็ก โดยการสนับสนุนการดำเนินงานการดูแลเด็กเล็กในชุมชนในรูปแบบต่าง ๆ ได้แก่ สื่อ อุปกรณ์การพัฒนาเด็ก การเตรียมความพร้อมครอบครัวในวัยต่าง ๆ การอบรมพ่อแม่/ผู้เลี้ยงดูเด็ก และการให้คำแนะปรึกษา 


2)
ส่งเสริมให้ชุมชนจัดแหล่งเรียนรู้และสันทนาการที่เหมาะสมกับเด็ก ได้แก่ สนับสนุนสื่อ/นิทรรศการ/ห้องสมุด สนับสนุนการจัดกิจกรรมศิลปะสร้างสรรค์/ดนตรี/กีฬา และการอบรมให้ความรู้ต่าง ๆ ได้แก่ การอบรมเพื่อป้องกันทางสังคม การฝึกอาชีพ และการส่งเสริมให้วัดเป็นแหล่งเรียนรู้ด้านจริยธรรม เป็นต้น จากผลการดำเนินงาน ทำให้เด็กในชุมชนได้เข้ามาเรียนรู้ในกิจกรรมที่ได้ดำเนินการในแหล่งเรียนรู้และสันทนาการ คนละ 2 ครั้งต่อเดือน จำนวน 76,974 คน และหมู่บ้านมีแหล่งเรียนรู้ จำนวน 697 แห่ง

3)
ผลักดันให้เกิดศูนย์การเรียนรู้เพื่อการพัฒนาศักยภาพเด็ก ในพื้นที่นำร่อง 8 จังหวัด ได้แก่ อุบลราชธานี นครราชสีมา เชียงใหม่ ลำปาง สงขลา นครศรีธรรมราช จันทบุรี และปราจีนบุรี
ประเด็นยุทธศาสตร์ที่ 3
พัฒนาศักยภาพความมั่นคงในการดำรงชีวิต
เป้าประสงค์
ประชากรกลุ่มเป้าหมายสามารถพัฒนาคุณภาพชีวิตและพึ่งตนเองได้
3.1
การจัดบริการสังคมแก่กลุ่มเป้าหมาย

1)

การให้บริการสวัสดิการสังคมและสังคมสงเคราะห์แก่เด็กและเยาวชน ที่มีอายุตั้งแต่แรกเกิด-18 ปี ซึ่งอยู่ในครอบครัวยากจน ถูกทอดทิ้ง เร่ร่อน ประพฤติตนไม่เหมาะสม ถูกทารุณกรรมหรือแสวงหาประโยชน์โดยมิชอบ หรือประสบปัญหาอื่น มีผลการดำเนินงาน ดังนี้


-
ให้บริการสวัสดิการสังคมแก่เด็กอายุตั้งแรกเกิด-18 ปี ให้ได้รับบริการด้านปัจจัยสี่และพัฒนาทุกด้านตามวัยในสถานสงเคราะห์ สถานแรกรับ สถานคุ้มครอง สถานพัฒนาและฟื้นฟูเด็ก และศูนย์ฝึกอาชีพเด็ก จำนวน 8,259 คน


-
การให้บริการสวัสดิการสังคมในบ้านพักเด็กและครอบครัว โดยการจัดที่พักพิงชั่วคราวและฟื้นฟูสภาพร่างกายและจิตใจให้แก่เด็กและครอบครัวที่ประสบปัญหาทางสังคม และมีความเดือดร้อนเฉพาะหน้า ให้สามารถดำเนินชีวิตอยู่ในสังคมได้ตามปกติ จำนวน 6,824 คน

-
สงเคราะห์เด็กในครอบครัวยากจน โดยให้คำแนะนำปรึกษา ช่วยเหลือทุนการศึกษา ทุนประกอบ
อาชีพ ชุดเครื่องแบบนักเรียน เป็นต้น เพื่อเสริมสร้างความมั่นคงแก่ครอบครัวให้สามารถเลี้ยงดูเด็กได้อย่างเหมาะสม จำนวน 133,355 คน


-
จัดหาครอบครัวทดแทน โดยจัดให้เด็กที่ไม่สามารถอยู่กับครอบครัวเดิม และเด็กในความอุปการะ
ของสถานสงเคราะห์ ได้อยู่ในครอบครัวใหม่ที่เหมาะสม เพื่อให้เด็กได้รับการเลี้ยงดูตามวัยและได้รับความอบอุ่นจกครอบครัวทดแทนอย่างเหมาะสม จำนวน 3,092 คน

-
ส่งเสริมและพัฒนาเด็กในสถานรับเลี้ยงเด็กและสถานสงเคราะห์เด็กเอกชน โดยการส่งเสริมการ
จัดตั้งและกำกับดูแล รวมทั้งสนับสนุนการดำเนินงานสถานรับเลี้ยงเด็กและสถานสงเคราะห์ จำนวน 1,622 แห่ง/86,107 คน

-
การฝึกอบรมอาชีพระยะสั้นแก่เด็กในวัยเรียน โดยการฝึกอบรมด้านทักษะอาชีพระยะสั้นหลักสูตร 
5 วัน ที่สอดคล้องกับความต้องการของเด็กในวัยเรียนที่กำลังศึกษาอยู่ในสถาบันการศึกษา เพื่อส่งเสริมความรู้ ทักษะด้านอาชีพและสร้างโอกาสทางเลือกในการประกอบอาชีพให้แก่เด็กและเยาวชน ให้สามารถมีรายได้เสริมช่วยเหลือครอบครัวและใช้เวลาว่างให้เป็นประโยชน์ จำนวน 17,900 คน 
2) การให้บริการสวัสดิการสังคมและสังคมสงเคราะห์แก่สตรี 
· การฝึกอาชีพสตรีในศูนย์สงเคราะห์และฝึกอาชีพ 8 แห่ง โดยให้การอบรมและฝึกทักษะด้านอาชีพ
และพัฒนาคุณภาพชีวิตสตรีและเยาวสตรีที่มีฐานะครอบครัวยากจน ประสบปัญหาทางสังคม ขาดโอกาสในการศึกษาต่อ และไม่มีอาชีพ เพื่อได้รับการส่งเสริมสถานภาพ สร้างโอกาสในการประกอบอาชีพ และมีรายได้เลี้ยงตนเองและครอบครัวได้ จำนวน 8,492 คน

-
การให้บริการสวัสดิการสังคมในสถาบันแก่สตรี ได้แก่ สถานคุ้มครองและพัฒนาอาชีพสตรี โดยให้บริการในรูปแบบของการบำบัด ฟื้นฟูสภาพร่างกายและจิตใจ จัดการศึกษาและฝึกอาชีพแก่เยาวสตรีและสตรี ซึ่งเข้ารับการสงเคราะห์ ตาม พ.ร.บ.ป้องกันและปราบปรามการค้าประเวณี พ.ศ.2539 เด็กหญิงและสตรีที่เป็นเหยื่อของการค้ามนุษย์ สตรีและเยาวสตรีด้อยโอกาสที่ประสบปัญหาทางสังคมต่างๆ เพื่อเป็นการคุ้มครองสวัสดิภาพและสร้างโอกาสในการประกอบอาชีพ จำนวน 1,964 คน
3) การให้บริการสวัสดิการสังคมและสังคมสงเคราะห์แก่คนพิการ ดังนี้
· การให้บริการสวัสดิการสังคมในสถานสงเคราะห์คนพิการ ได้แก่ การให้บริการทางการแพทย์ 
กายภาพบำบัด การฟื้นฟูอาชีพ นันทนาการ และเตรียมความพร้อมเพื่อกลับสู่ครอบครัวและชุมชน สถานสงเคราะห์คนพิการ 9 แห่ง จำนวน 4,804 คน
· สงเคราะห์และฟื้นฟูสมรรถภาพคนพิการในครอบครัวและชุมชน จำนวน 19,838 คน
· สงเคราะห์เครื่องช่วยความพิการและกายอุปกรณ์สำหรับคนพิการ จำนวน 1,878 คน

4)
การให้บริการสวัสดิการสังคมและสังคมสงเคราะห์แก่ผู้สูงอายุ


(1)
ดำเนินการช่วยเหลือผู้สูงอายุ ให้ได้รับการคุ้มครองสิทธิขั้นพื้นฐาน ตามมาตรา 11 แห่งพระราชบัญญัติผู้สูงอายุ พ.ศ.2546 จำนวน 24,730 ราย ดังนี้



-
ให้การช่วยเหลือผู้สูงอายุจากการถูกทารุณกรรม ถูกแสวงหาประโยชน์โดยมิชอบด้วยกฎหมายและผู้สูงอายุที่ถูกทอดทิ้ง จำนวน 1,100 คน



-
การส่งเสริมและสนับสนุนผู้สูงอายุใช้ชีวิตในชุมชน โดยให้การช่วยเหลือด้านที่พักอาศัย อาหาร และเครื่องนุ่งห่ม จำนวน 5,950 คน



-
ให้การสงเคราะห์เงินช่วยเหลือในการจัดการศพผู้สูงอายุที่ถึงแก่กรรมและมีฐานะยากจน จำนวน 17,680 คน


(2)
การบริการในศูนย์พัฒนาการจัดสวัสดิการสังคมผู้สูงอายุ โดยมีการปรับเปลี่ยนบทบาทสถานสงเคราะห์ผู้สูงอายุ เป็นศูนย์พัฒนาการจัดสวัสดิการสังคมผู้สูงอายุ จำนวน 12 แห่ง ใน 8 จังหวัด ได้แก่ กรุงเทพมหานคร พระนครศรีอยุธยา เชียงใหม่ บุรีรัมย์ ขอนแก่น ชลบุรี ภูเก็ต และยะลา โดยมี 6 ภารกิจ คือ เป็นศูนย์ข้อมูลและสารสนเทศงานด้านสวัสดิการสังคม ศูนย์ฝึกอบรมและพัฒนา ศูนย์การเรียนรู้ ศูนย์การจัดสวัสดิการสังคมผู้สูงอายุแบบสถาบัน ศูนย์การจัดสวัสดิการสังคมในชุมชน เพื่อเป็นต้นแบบการจัดสวัสดิการสังคมผู้สูงอายุให้แก่องค์กรต่าง ๆ ในพื้นที่ และศูนย์บริการให้คำปรึกษาแนะนำและส่งต่อ โดยมีผลการดำเนินงานให้บริการผู้สูงอายุ จำนวน 64,630 คน

5)
การให้บริการสวัสดิการสังคมและสังคมสงเคราะห์แก่คนไร้ที่พึ่ง เร่ร่อน ขอทาน 


โดยการให้บริการสวัสดิการสังคมในสถาบันแก่คนไร้ที่พึ่ง เร่ร่อน ขอทาน ให้ได้รับบริการพื้นฐานและการฟื้นฟูสมรรถภาพทางร่างกายและจิตใจ ตลอดจนฝึกทักษะด้านอาชีพ เพื่อให้สามารถพึ่งพาตนเองและดำเนินชีวิตในสังคมได้ตามปกติ จำนวน 8,251 คน 
6)
การให้บริการสวัสดิการสังคมและสังคมสงเคราะห์แก่ผู้ประสบปัญหาทางสังคม ดังนี้

-
การให้บริการสวัสดิการสังคมในชุมชนแก่ผู้ประสบปัญหาทางสังคม จำนวน 107,663 คน

-
สงเคราะห์ครอบครัวผู้มีรายได้น้อย เพื่อบรรเทาปัญหาความเดือดร้อนด้านเศรษฐกิจเฉพาะ
หน้า จำนวน 279,794 คน

-
สงเคราะห์คนไทยตกทุกข์ได้ยากกลับภูมิลำเนา จำนวน 4,117 คน

-
ให้คำแนะนำปรึกษาแก่ผู้ประสบปัญหาทางสังคม จำนวน 77,951 คน

-
การฟื้นฟูผู้ประสบภัยธรณีพิบัติ 6 จังหวัดภาคใต้ จำนวน 38,889 คน

7)
การแก้ไขปัญหาเอดส์ เป็นการจัดสวัสดิการสังคมและสังคมสงเคราะห์ เพื่อช่วยเหลือผู้ติดเชื้อเอดส์ ผู้ป่วยเอดส์ รวมถึงสมาชิกในครอบครัวที่ได้รับผลกระทบจากปัญหาเอดส์ เพื่อเป็นการบรรเทาปัญหาความเดือดร้อนเฉพาะหน้าด้านเศรษฐกิจและความเป็นอยู่ โดยมุ่งหวังให้สามารถดำเนินชีวิตอยู่ร่วมกับครอบครัวและชุมชนได้ ดังนี้
· สงเคราะห์เด็กติดเชื้อ ป่วยด้วยโรคเอดส์ หรือได้รับผลกระทบจากปัญหาเอดส์ในสถานสงเคราะห์ 4 แห่ง โดยจัดบริการปัจจัยสี่และส่งเสริมพัฒนาการทุกด้านตามวัย เพื่อให้เด็กได้รับการดูแลพัฒนาตามวัยและเป็นการคุ้มครองสิทธิขั้นพื้นฐาน จำนวน 427 คน
· สงเคราะห์เด็กติดเชื้อ ป่วยด้วยโรคเอดส์ และเด็กที่ได้รับผลกระทบจากเอดส์ เนื่องจากบิดามารดาหรือผู้ปกครองเสียชีวิต เพื่อบรรเทาปัญหาความเดือดร้อนและสนับสนุนให้เด็กสามารถใช้ชีวิตอยู่กับครอบครัวและชุมชนได้ โดยไม่ต้องเข้าสู่สถานสงเคราะห์ จำนวน 2,291 คน
· ให้การสงเคราะห์เงินทุนประกอบอาชีพแก่ผู้ที่ได้รับผลกระทบจากปัญหาเอดส์ เพื่อให้มีรายได้และพึ่งพาตนเองได้ จำนวน 1,200 คน
· การสงเคราะห์ผู้ติดเชื้อเอดส์/ผู้ป่วยเอดส์และครอบครัว จำนวน 13,032 คน
8) “ศูนย์ประชาบดี” ศูนย์ช่วยเหลือเร่งด่วน 24 ชั่วโมง เพื่อให้บริการผู้ประสบปัญหาทางสังคม

ศูนย์ประชาบดี กระทรวงการพัฒนาสังคมและความมั่นคงของมนุษย์ ได้ดำเนินการรับเรื่องราวและปัญหาต่าง ๆ ที่เกี่ยวข้องกับกลุ่มเป้าหมาย ได้แก่ เด็ก เยาวชน สตรี คนพิการ ผู้สูงอายุ รวมถึงผู้ประสบปัญหาทางสังคม โดยให้บริการปรึกษาแนะนำทางโทรศัพท์สายด่วน หมายเลข 1300 และที่มาติดต่อขอรับความช่วยเหลือที่ศูนย์ประชาบดีตลอด 24 ชั่วโมง ผลการให้บริการประชาชน ตั้งแต่เดือนตุลาคม 2548-กันยายน 2549 มีผู้รับบริการ 8,915 ราย โดยแยกประเภทของปัญหา 5 อันดับแรกที่มีผู้ใช้บริการมากที่สุด ได้แก่

1)
ปัญหาด้านการศึกษา  
จำนวน  3,877 ราย

2)
การให้บริการปรึกษาและแนะนำบริการข้อมูล 
จำนวน  1,908 ราย 


3)
ปัญหาชีวิตและครอบครัว 
จำนวน 1,845 ราย


4)
ปัญหาเด็กและเยาวชน  


      จำนวน    833 ราย

5)
ปัญหาสตรี 



      จำนวน    447 ราย


9)
การให้ความช่วยเหลือประชาชนผู้มีรายได้น้อย ผู้ประสบปัญหาขาดแคลนเงินเฉพาะหน้าด้วยการให้บริการรับจำนำ

กระทรวงการพัฒนาสังคมและความมั่นคงของมนุษย์ โดยสำนักงานธนานุเคราะห์ ได้ดำเนินงานช่วยเหลือประชาชนผู้มีรายได้น้อยที่ประสบปัญหาเฉพาะหน้าในการดำรงชีพและการประกอบอาชีพ โดยนำทรัพย์สินมาจำนำกับสถานธนานุเคราะห์ของสำนักงานธนานุเคราะห์ โดยเสียดอกเบี้ยในอัตราต่ำ ซึ่งในรอบปี 2549 สามารถช่วยเหลือประชาชนที่มีรายได้น้อย และที่ประสบปัญหาด้านการเงิน จำนวน 1,075,417 ราย เป็นจำนวนเงินให้บริการรับจำนำทั้งสิ้น 11,406.68 ล้านบาท
3.2 การส่งเสริมและพัฒนากลุ่มเป้าหมาย

1)
การส่งเสริมและพัฒนาเด็กและเยาวชน


(1)
โครงการสร้างกระแสการพัฒนาคนและสังคมในระดับจุลภาค (คนดีศรีแผ่นดิน) เพื่อส่งเสริมและพัฒนาเด็กและเยาวชน ให้มีคุณลักษณะเป็นคนดี มีคุณธรรม จริยธรรม ระเบียบวินัย และมีความรู้ มีคุณลักษณะที่เอื้ออำนวยต่อการพัฒนาประเทศไทยในอนาคต มีเป้าหมายดำเนินการในพื้นที่ 53 จังหวัด โดยในปี 2547 ดำเนินการใน 15 จังหวัด ปี 2548 จำนวน 13 จังหวัด และปี 2549 ดำเนินการขยายผล จำนวน 25 จังหวัด มีผลการดำเนินงาน ดังนี้



-
ดำเนินโครงการ “ต้นแบบคนดี 60 ปี ในหลวง” เพื่อคัดสรรคนดีเป็นแบบอย่างการกระทำความดี และร่วมส่งเสริมคนดีในสังคม โดยดำเนินการใน 3 จังหวัด 1 โรงเรียน คือ จังหวัดอ่างทอง จังหวัดเพชรบุรี จังหวัดขอนแก่น และโรงเรียนปราโมทย์วิทยาเขตรามอินทรา รวม 58 คน



-
จัดค่ายพัฒนาแกนนำเด็กและเยาวชนโครงการคนดีศรีแผ่นดิน จำนวน 2 รุ่น มีองค์กรเครือข่ายเข้าร่วมในการพัฒนาเด็กและเยาวชนตามคุณลักษณะคนดีศรีแผ่นดิน จำนวน 2,000 องค์กร และมีเด็กและเยาวชนเข้าร่วมกิจกรรมตามโครงการ จำนวน 200,000 คน


(2)
โครงการเยาวชนสีขาว มีผลการดำเนินงาน ดังนี้




-
กิจกรรมสร้างสรรค์คุณธรรม จริยธรรมเด็กและยาวชน ประกอบด้วย กิจกรรมหัวข้อ “วัยรุ่น วัยรัก วัยเรียน วัยเสี่ยง” มีเด็กและเยาวชนในพื้นที่จังหวัดเชียงใหม่ เข้าร่วมกิจกรรม จำนวน 230 คน และกิจกรรมหัวข้อ “วัยรุ่น รุ่นใหม่...ใฝ่ใจธรรม” มีเยาวชนในพื้นที่กรุงเทพมหานครเข้าร่วมกิจกรรม จำนวน 850 คน



-
กิจกรรมการสร้างวิทยากรกระบวนการและแกนนำเยาวชนอาสาสมัครต่อต้านพิษภัยสิ่งมอมเมา (สุรา บุหรี่) โดยคัดเลือกเยาวชนอาสาสมัครที่มีความสามารถ จำนวน 60 คน มาฝึกอบรมเพื่อเป็นวิทยากร และมีแกนนำเยาวชนอาสาสมัครต่อต้านพิษภัยสิ่งมอมเมาในกรุงเทพมหานคร จำนวน 120 คน



-
ประชุมปฏิบัติการเยาวชนอาสาสมัครเรียนรู้สู่การคุ้มครองพิทักษ์สิทธิ 8 จังหวัดภาคเหนือตอนล่าง มีผู้นำเยาวชนเข้าร่วม จำนวน 80 คน



-
โครงการ 18 ปีมีดีเพื่อชาติ จัดประชุมปฏิบัติการความร่วมมือโครงการ ประชุมคณะทำงานเพื่อเป็นกลไกในการขับเคลื่อนโครงการ



-
โครงการส่งเสริมและพัฒนาการมีส่วนร่วมของชุมชนในการคุ้มครองและพิทักษ์สิทธิเด็กและเยาวชน “ตัวฉันเป็นของฉัน” มีผู้ปฏิบัติงานด้านเด็กและเยาวชนเข้าร่วม จำนวน 50 คน



-
โครงการพัฒนาทักษะชีวิตหลักสูตร “ทักษะการประเมินและจัดการความเสี่ยง” จำนวน 2 รุ่น ๆ ละ 70 คน ได้แก่ เยาวชนในสถานศึกษาเขตกรุงเทพมหานครและจังหวัดเชียงใหม่


(3)
โครงการรวมพลังเยาวชนพัฒนาชาติ



-
โครงการคาราวานความดีอาชีวศึกษาพัฒนาชาติ โดยจัดประชุมปฏิบัติการอาชีวศึกษาพัฒนาสังคมและเกิดแผนปฏิบัติการดำเนินงานของเยาวชนอาชีวศึกษาพัฒนาสังคม จำนวน 4 แผนงาน จากกลุ่มโรงเรียนและแกนนำเครือข่าย ในเขตกรุงเทพมหานครและปริมณฑล คือ กลุ่มจตุจักร กลุ่มชัยสมรูมิ กลุ่มสวนหลวง ร. 9 และกลุ่มธนบุรี มีเยาวชนอาชีวศึกษา อาจารย์จากกกลุ่มโรงเรียน 4 กลุ่ม ๆ ละ 44 คน รวม 176 คน และเจ้าหน้าที่จากสถานสงเคราะห์และจากชุมชน จำนวน 13 คน รวม 189 คน (4 เครือข่าย) เข้าร่วมการประชุม



-
โครงการเด็กและเยาวชนติดเกม ได้ดำเนินการจัดประชุมสัมมนาเพื่อหาแนวทางป้องกันและแก้ไขปัญหาเด็กและเยาวชนติดเกม มีเด็ก เยาวชน ผู้ปกครอง ผู้ประกอบการเข้าร่วม จำนวน 200 คน และประชุมเชิงปฏิบัติการ “สร้างภูมิคุ้มกันเยาวชนในยุคไซเบอร์” มีเด็กและเยาวชนเข้าร่วม จำนวน 70 คน



-
นัดพบงานนักเรียน/นักศึกษา ครั้งที่ 3 มีนักเรียน/นักศึกษาได้รับการบรรจุงาน จำนวน 151 คน 



-
โครงการส่งเสริมอาชีพเยาวชนที่ประสบภัยสึนามิ “หลักสูตรการต่อเรือ/ซ่อมเครื่องยนต์เรือและหลักสูตรการซ่อมรถยนต์แก่เยาวชน ที่ประสบภัยสึนามิในจังหวัดพังงา” จำนวนทั้งสิ้น 42 คน



-
โครงการร่วมเฉลิมพระเกียรติพระบาทสมเด็จพระเจ้าอยู่หัว เนื่องในวโรกาสทางครองสิริราชสมบัติ ครบ 60 ปี “รวมพลังเยาวชนปลูกป่าพัฒนาชาติ” มีเยาวชนจากภาคเหนือตอนบน 8 จังหวัด เข้าร่วมปลูกป่าพัฒนาชาติ จำนวน 230 คน

(4)
โครงการรวมพลังเยาวชนบูรณาการ “สภาเยาวชนจังหวัด” เพื่อเป็นกลไกและศูนย์กลางเครือข่ายเชื่อมโยงกลุ่มเยาวชนทุกกลุ่มในระดับจังหวัด ภูมิภาค และประเทศ เกิดการรวมพลังของเด็กและเยาวชนในการร่วมคิด ร่วมทำ ร่วมแสดงความคิดเห็นในการป้องกันแก้ไขปัญหาเด็กและเยาวชนและสร้างความเข้มแข็งทางวัฒนธรรม และการมีส่วนร่วมในการพัฒนาประเทศ ซึ่งกระทรวงการพัฒนาสังคมและความมั่นคงของมนุษย์ โดยสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการ และผู้สูงอายุ ได้สนับสนุนการจัดตั้งสภาเยาวชนแห่งชาติและสภาเยาวชนจังหวัดครบทุกจังหวัด ในปี 2549 โดยสภาเด็กและเยาวชนจังหวัดทั้ง 4 ภาคและกรุงเทพมหานคร เกิดเครือข่ายเชื่อมโยงปฏิบัติภารกิจร่วมกันในการแสวงหาแนวทางส่งเสริมและพัฒนาเด็กและเยาวชน 

2)
การส่งเสริมความเสมอภาคและพัฒนาศักยภาพสตรี


กระทรวงการพัฒนาสังคมและความมั่นคงของมนุษย์ โดยสำนักงานกิจการสตรีและสถาบันครอบครัว ได้มีการดำเนินงานในด้านต่าง ๆ เพื่อให้สังคมตระหนักถึงความสำคัญของสตรี ร่วมกันส่งเสริมพัฒนาศักยภาพของสตรี และส่งเสริมความเสมอภาคของหญิงชาย ดังนี้


(1)
การส่งเสริมความเสมอภาคของหญิงชาย โดยร่วมกับหน่วยงานต่าง ๆ ในภาครัฐ ได้แก่ จัดสัมมนา และฝึกอบรมบุคลากรในหน่วยงาน เพื่อให้มีความรู้ความเข้าใจในมิติหญิงชาย และสร้างความเข้าใจอันดีในการปฏิบัติงานร่วมกันของข้าราชการหญิงและข้าราชการชาย

(2)
โครงการพัฒนาศักยภาพและสถานภาพสตรี ได้จัดงานวันสตรีสากล (8 มีนาคม 2549) โดยในส่วนกลาง สำนักงานกิจการสตรีและสถาบันครอบครัว ดำเนินการจัดเสวนาทางวิชาการ เรื่อง “บทบาทของสตรีไทยในกระบวนการตัดสินใจ” และจัดอภิปราย เรื่อง “สถานภาพของสตรีไทยกับบทบัญญัติของกฎหมาย” และประกาศเกียรติคุณบุคคล/หน่วยงานดีเด่นด้านการส่งเสริมความเสมอภาคหญิงชาย จำนวน 10 สาขา 15รางวัล ด้านบุคคลดีเด่น ประกอบด้วย สื่อมวลชนสตรี นักธุรกิจสตรี นักการเมืองสตรี สตรีในเวทีเครือข่ายระดับสากล บุคคลภาคเอกชนดีเด่นด้านการส่งเสริมสิทธิมนุษยชนสตรี สตรีที่ปกป้องสิทธิของตนเอง สตรีดีเด่นด้านการส่งเสริมสันติภาพใน 3 จังหวัดชายแดนภาคใต้ ส่วนหน่วยงานดีเด่น ได้แก่ หน่วยงานภาครัฐด้านการส่งเสริมความเสมอภาคหญิงชาย หน่วยงานภาคเอกชนด้านการส่งเสริมสิทธิมนุษยชนสตรี และสื่อสารมวลชนดีเด่นด้านการส่งเสริมศักยภาพสตรีและความเสมอภาคหญิงชาย สำหรับในส่วนภูมิภาค สำนักงานกิจการสตรีและสถาบันครอบครัวได้สนับสนุนจังหวัดทั้ง 75 จังหวัด จัดกิจกรรมเนื่องในวันสตรีสากล โดยมีผู้เข้าร่วมกิจกรรมทั้งหมด จำนวน 56,971 คน 

(3)
การส่งเสริมการมีส่วนร่วมของสตรีทางการเมือง โดยจัดเสวนา เรื่อง “การมีส่วนร่วมทางการเมืองของผู้หญิงในการไปใช้สิทธิเลือกตั้งวุฒิสภา” เพื่อรณรงค์ให้ผู้หญิงตระหนักถึงความสำคัญของการมีส่วนร่วมทางการเมืองด้วยการไปใช้สิทธิเลือกตั้ง 


(4)
โครงการส่งเสริมความรู้เพื่อการพึ่งตนเอง โดยร่วมกับหน่วยงานราชการ องค์กรและเครือข่ายสตรีในภาคเหนือ เยี่ยมเยียนปลอบขวัญให้กำลังใจ ให้คำปรึกษาแนะนำแนวทางการดำเนินชีวิตแก่สตรีและครอบครัวที่ประสบอุทกภัย และเพื่อรับทราบปัญหาความต้องการสำหรับเป็นข้อมูลในการกำหนดแนวทางการให้ความช่วยเหลือฟื้นฟูระยะยาว และจัดฝึกอบรมส่งเสริมความรู้แก่สตรีในประเด็นสิทธิ โอกาส และความเสมอภาคระหว่างหญิงชาย ความรุนแรงในครอบครัว การล่วงละเมิดทางเพศ การละเมิดสิทธิสตรี การค้ามนุษย์ และการมีส่วนร่วมทางการเมือง 

3)
การส่งเสริมและพัฒนาคนพิการ


กระทรวงการพัฒนาสังคมและความมั่นคงของมนุษย์ ได้ดำเนินการส่งเสริมและพัฒนาคุณภาพชีวิตของคนพิการ ดังนี้

(1)
โครงการส่งเสริมการประกอบอาชีพอิสระของคนพิการในชุมชน


ปี 2549 กระทรวงการพัฒนาสังคมและความมั่นคงของมนุษย์ ได้ดำเนินโครงการส่งเสริมการประกอบอาชีพอิสระของคนพิการในชุมชนในพื้นที่ 25 จังหวัด โดยจัดสรรงบประมาณเงินอุดหนุนให้จังหวัด ๆ ละ 100,000 บาท เพื่อสนับสนุนให้องค์กรปกครองส่วนท้องถิ่นดำเนินการส่งเสริมอาชีพคนพิการและครอบครัว โดยเน้นอาชีพที่มีอยู่ในชุมชนที่เหมาะสมกับสภาพความต้องการและความถนัดของคนพิการ รวมทั้งสอดคล้องกับตลาด ใน 3 รูปแบบ ดังนี้



-
การฝึกอาชีพคนพิการในชุมชน
จำนวน 12 กลุ่ม



-
การรวมกลุ่มประกอบอาชีพอิสระของคนพิการในชุมชน
จำนวน
34 กลุ่ม



-
การส่งเสริมอาชีพคนพิการทางสติปัญญาและการเรียนรู้
จำนวน
  4 กลุ่ม


ผลการดำเนินงาน จังหวัดและองค์กรเครือข่าย โดยเฉพาะองค์กรปกครองส่วนท้องถิ่น ได้รูปแบบการส่งเสริมอาชีพคนพิการและสามารถนำไปขยายผล เกิดกลุ่มอาชีพคนพิการและครอบครัวในจังหวัดต่าง ๆ รวม 50 กลุ่ม และคนพิการและครอบครัว จำนวน 856 คน มีงานทำและมีรายได้ สามารถพึ่งตนเองได้ ทำให้คนพิการและครอบครัวได้รับการพัฒนาอาชีพและมีระบบทางเลือกอาชีพที่สอดคล้องกับวิถีชีวิต และทำให้ครอบครัว ชุมชน สังคม มีเจตคติที่ดีต่อคนพิการรวมทั้งตระหนักและให้ความสำคัญในการพัฒนาศักยภาพคนพิการ

(2)
โครงการสร้างโอกาสการมีงานทำของคนพิการในสถานประกอบการ ดำเนินงานใน 3 กิจกรรม ได้แก่


-
กิจกรรมที่ 1 โครงการศึกษารูปแบบกระบวนการประเมินสมรรถภาพทางอาชีพสำหรับคนพิการ เพื่อสร้างมาตรฐานการประเมินสมรรถภาพทางอาชีพ ที่สามารถเป็นแบบอย่างและเตรียมความพร้อมของคนพิการก่อนเข้าสู่การทำงานในตลาดแรงงาน โดยในปี 2549 ดำเนินงานในหน่วยงานนำร่อง 4 แห่ง คือ ศูนย์ฟื้นฟูอาชีพคนพิการพระประแดง ศูนย์จัดหางานคนพิการพระมหาไถ่ จังหวัดชลบุรี สถาบันราชานุกูล และโรงพยาบาลศรีธัญญา ผลการดำเนินงาน มีคนพิการเข้ารับการประเมินสมรรถภาพในหน่วยงานนำร่อง จำนวน 31 คน


-
กิจกรรมที่ 2 โครงการส่งเสริมการฝึกปฏิบัติงานของคนพิการในสถานประกอบการ (On the job training) เพื่อให้คนพิการมีโอกาสฝึกปฏิบัติงานในสถานที่จริง ได้ทราบถึงวัฒนธรรมในการทำงานและการทำงานร่วมกับคนทั่วไป ซึ่งเป็นการเตรียมคนพิการเข้าสู่ตลาดแรงงานเปิดอย่างแท้จริง โดยดำเนินการฝึกปฏิบัติงานคนพิการในสถานประกอบการ 3 จังหวัด คือ จังหวัดนนทบุรี ชลบุรี และปทุมธานี มีคนพิการเข้ารับการฝึกปฏิบัติงาน จำนวน 40 คน 

(3)
โครงการส่งเสริมและพัฒนากระบวนการและรูปแบบการมีส่วนร่วมของชุมชน ในการให้บริการคนพิการแบบเบ็ดเสร็จครบวงจร (CBR) 


กระทรวงการพัฒนาสังคมและความมั่นคงของมนุษย์ ได้ดำเนินการฟื้นฟูสมรรถภาพคนพิการโดยชุมชนเพื่อให้บริการแบบเบ็ดเสร็จครบวงจรระดับชุมชนในพื้นที่นำร่อง จำนวน 10 จังหวัด ๆ ละ 2 อำเภอ โดยดำเนินการจัดประชุม อบรมเชิงปฏิบัติการอาสาสมัครพัฒนาสังคมและความมั่นคงของมนุษย์ช่วยเหลือคนพิการ คนพิการและครอบครัว องค์การบริหารส่วนตำบล และหน่วยงานภาคีเครือข่ายในระดับจังหวัด เพื่อให้ความรู้ในการทำงานด้านคนพิการ และสร้างเครื่องมือและตัวชี้วัดกำหนดระดับการปฏิบัติงานเพื่อพัฒนาศักยภาพคนพิการในชุมชน ตลอดจนติดตามผลการดำเนินงานตามโครงการและการประสานงานของจังหวัด (CRC) เพื่อสนับสนุนความมั่นคงในการพัฒนาศักยภาพคนพิการและครอบครัว 

(4)
การจดทะเบียนคนพิการ


กระทรวงการพัฒนาสังคมและความมั่นคงของมนุษย์ ได้ให้บริการจดทะเบียนคนพิการ ณ สำนักงานทะเบียนกลางคนพิการในกรุงเทพมหานคร และสำนักงานทะเบียนจังหวัดทุกจังหวัด จำนวนทั้งสิ้น 568,927 คน (พฤศจิกายน 2547-กันยายน 2549)


(5)
โครงการศูนย์พัฒนาและฝึกอบรมคนพิการแห่งเอเชียและแปซิฟิก (APCD) เพื่อให้คน
พิการทั้งในประเทศและในระดับภูมิภาคเอเชียแปซิฟิกได้รับโอกาสที่เท่าเทียมและมีส่วนร่วมในกระบวนการพัฒนา สามารถดำรงชีวิตอยู่ได้อย่างอิสระ โดยมีการดำเนินงาน ดังนี้


-
การพัฒนาเครือข่ายความร่วมมือกับหน่วยงานภาครัฐและภาคเอกชน เพื่อร่วมส่งเสริมงานด้านคนพิการให้เกิดความเข้มแข็งในระดับภูมิภาค ซึ่งได้มีข้อตกลงให้หน่วยงานภาครัฐ 37 องค์กร ใน 32 ประเทศ เป็นหน่วยงานประสานงานกับศูนย์ ฯ และองค์กรภาคเอกชนสมัครเป็นสมาชิกของศูนย์ ฯ 134 องค์กร ใน 26 ประเทศ รวมมีองค์กรเครือข่ายและสมาชิก จำนวน 171 องค์กร 



-
จัดฝึกอบรมระดับภูมิภาคและอนุภูมิภาค หลักสูตรนานาชาติ และสัมมนาเพื่อประเมินผลการฝึกอบรมคนไทย รวมจำนวน 8 หลักสูตร เพื่อให้ผู้นำคนพิการที่ได้รับการเสริมสร้างความเข้มแข็ง สามารถเป็นแกนนำจัดกิจกรรมเพื่อคนพิการในประเทศของตนต่อไป




-
การสนับสนุนข้อมูลสารสนเทศ โดยจัดทำเว็บไซด์ของศูนย์ ฯ (www.apcdproject.org) จดหมายข่าวราย 3 เดือน เผยแพร่ข้อมูลข่าวสารด้านคนพิการในภูมิภาคเอเชียและแปซิฟิก ปรับปรุงข้อมูลในฐานข้อมูลคนพิการ 



-
การดำเนินงานแปรสภาพศูนย์ ฯ เป็นองค์กรมหาชน เพื่อพัฒนาการบริหารงานในศูนย์ ฯ ให้มีความคล่องตัว มีอิสระและความพร้อมในการส่งเสริมเครือข่ายและความร่วมมือกับต่างประเทศ 

4)
การส่งเสริมและพัฒนาผู้สูงอายุ

(1)
โครงการอาสาสมัครดูแลผู้สูงอายุที่บ้าน 



โครงการอาสาสมัครดูแลผู้สูงอายุที่บ้าน เป็นโครงการเชิงรุกที่มุ่งเน้นการประสานการทำงานอย่างมีส่วนร่วมขององค์กรเครือข่ายในพื้นที่ชุมชน และส่งเสริมบทบาทของอาสาสมัคร โดยการจัดอบรมความรู้และทักษะที่เป็นประโยชน์ในการดูแลผู้สูงอายุ โดยเริ่มดำเนินการตั้งแต่ปี 2546 สำหรับในปี 2549 กระทรวงการพัฒนาสังคมและความมั่นคงของมนุษย์ โดยสำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส คนพิการ และผู้สูงอายุ ได้ดำเนินการขยายผลใน 63 จังหวัด มีผู้ผ่านการอบรมปฏิบัติหน้าที่เป็นอาสาสมัครดูแลผู้สูงอายุที่บ้าน (อผส.) จำนวน 2,863 คน โดยให้การดูแลผู้สูงอายุกลุ่มเป้าหมาย โดยเฉพาะผู้สูงอายุที่ขาดการดูแล ทุกข์ยากเดือดร้อน ช่วยเหลือตนเองไม่ได้ ถูกละเลยเพิกเฉย ถูกทอดทิ้ง ถูกทิ้งให้อยู่ตามและได้รับการดูแลที่ไม่ถูกต้อง จำนวน 17,406 คน 

(2)
โครงการสนับสนุนการคุ้มครองและพิทักษ์สิทธิผู้สูงอายุในชุมชน


ดำเนินการจัดอบรมผู้คุ้มครองและพิทักษ์สิทธิผู้สูงอายุในพื้นที่จังหวัดสมุทรสาคร นครพนม สุโขทัย และระนอง ซึ่งอาสาสมัครดูแลผู้สูงอายุ จำนวน 240 คน ได้ให้การดูแลผู้สูงอายุ การเฝ้าระวังปัญหาผู้สูงอายุ และการจัดสวัสดิการสังคมให้กับผู้สูงอายุในชุมชน ในพื้นที่ 4 จังหวัดดังกล่าว จำนวน 4,333 คน 


(3)
โครงการคลังปัญญาผู้สูงอายุชุมชน


กระทรวงการพัฒนาสังคมและความมั่นคงของมนุษย์ ร่วมกับจังหวัดนำร่อง จำนวน 8 จังหวัด ได้แก่ จังหวัดเชียงราย ลำพูน มหาสารคาม สงขลา บุรีรัมย์ สุพรรณบุรี เพชรบุรี และพัทลุง ดำเนินการสำรวจและจัดทำทะเบียนคลังปัญญาผู้สูงอายุ เพื่อให้องค์กรในจังหวัดนำข้อมูลที่ได้ไปเป็นประโยชน์ในการถ่ายทอดภูมิปัญญาเพื่อให้เกิดประโยชน์ต่อชุมชน โดยมีผู้สูงอายุขึ้นทะเบียนคลังปัญญา จำนวน 2,819 คน และมีโครงการกิจกรรมที่ถ่ายทอดภูมิปัญญา รวมจำนวน 90 โครงการ ภายใต้ 22 กลุ่มกิจกรรม

(4)
โครงการเสริมสร้างโอกาสการใช้ความรู้และประสบการณ์ของผู้สูงอายุ เพื่อทำประโยชน์และสร้างรายได้ มีผลการดำเนินงาน ดังนี้


-
การส่งเสริมผู้สูงอายุในชุมชน โดยส่งเสริมค่านิยมการใช้จ่ายเพื่อสวัสดิการผู้สูงอายุชุมชน เพื่อให้ผู้สูงอายุมีความรู้ด้านการบริหารจัดการการใช้จ่ายเงิน และประโยชน์ของค่านิยมด้านการลดรายจ่ายและเพิ่มรายได้ โดยการสะสมทุนให้เป็นสวัสดิการของตนเอง จำนวน 4,758 คน ทำให้เกิดความเข้าใจและเป็นการเตรียมความพร้อมของทุกภาคส่วนในการก้าวเข้าสู่สังคมผู้สูงอายุ 


-
การเสริมสร้างให้ผู้สูงอายุใช้ภูมิปัญญาในการสร้างอาชีพและรายได้ เพื่อเปิดโอกาสให้ผู้สูงอายุใช้เวลาว่างให้เป็นประโยชน์ในการถ่ายทอดความรู้ ประสบการณ์และภูมิปัญญาแก่ชุมชน จำนวน 2,898 คน


-
การเสริมสร้างศักยภาพการใช้ภูมิปัญญาผู้สูงอายุ เพื่อพัฒนาศักยภาพของผู้สูงอายุให้มีความรู้ด้านสวัสดิการสังคม และมีทางเลือกในการทำประโยชน์ให้แก่สังคม จำนวน 400 คน

(5)
โครงการส่งเสริมและจัดกิจกรรมทางสังคมผู้สูงอายุในชุมชน



-
การจัดกิจกรรมพัฒนาคุณภาพชีวิต โดยการส่งเสริมให้ความรู้ในหัวข้อ “สุข สดใสในวัยสูงอายุ” เพื่อให้ผู้สูงอายุปฏิบัติตนให้มีสุขภาพที่ดี มีสุข ทั้งด้านร่างกาย จิตใจ และการดำเนินชีวิตในสังคม มีผู้สูงอายุเข้าร่วมกิจกรรม จำนวน 11,842 คน


-
การจัดกิจกรรมครอบครัวสัมพันธ์ โดยให้ผู้สูงอายุและครอบครัวเข้าร่วมค่ายกิจกรรมด้านนันทนาการและให้ความรู้ความเข้าใจซึ่งกันและกัน เพื่อสามารถปรับตัวให้เข้ากับสมาชิกครอบครัวในวัยต่างกันได้ ทำให้ผู้สูงอายุอยู่ร่วมกับครอบครัวได้อย่างปกติสุข จำนวน 13,342 คน


-
การส่งเสริมให้ชุมชนมีส่วนร่วมในการจัดกิจกรรมแก่ผู้สูงอายุ โดยการปรับปรุง ซ่อมแซมที่อยู่อาศัย การจัดกิจกรรมให้ผู้สูงอายุ ทำให้ผู้สูงอายุมีสภาพความเป็นอยู่ที่ปลอดภัยเหมาะสมกับวัยและมีคุณภาพชีวิตที่ดีขึ้น จำนวน 9,303 คน

3.3
การดำเนินงานกองทุน



1)
กองทุนส่งเสริมการจัดสวัสดิการสังคม 




กองทุนส่งเสริมการจัดสวัสดิการสังคม จัดตั้งตาม พ.ร.บ.ส่งเสริมการจัดสวัสดิการสังคม พ.ศ. 2546 โดยในระยะต้นปี 2549 กองทุนอยู่ในช่วงเตรียมการเรื่อง ระเบียบ หลักเกณฑ์ และการแต่งตั้งคณะกรรมการบริหารกองทุน จึงสามารถดำเนินงานใช้จ่ายเงินจากกองทุนได้ในช่วงปลายปีงบประมาณ 2549 โดยสนับสนุนองค์กรสาธารณประโยชน์ ในการจัดสวัสดิการสังคมและการปฏิบัติงานด้านการจัดสวัสดิการสังคม จำนวน 14 องค์กร 19 โครงการ เป็นเงิน 3,920,100 บาท สำหรับปี 2550 ได้รับงบประมาณ 60 ล้านบาท โดยมีแผนสนับสนุนองค์กรสาธารณประโยชน์ 420 องค์กร เป็นเงิน 42 ล้านบาท และหน่วยงานของรัฐ 180 แห่ง เป็นเงิน 18 ล้านบาท 

2) กองทุนคุ้มครองเด็ก 

กองทุนคุ้มครองเด็ก จัดตั้งตาม พ.ร.บ. คุ้มครองเด็ก พ.ศ. 2546 กลุ่มเป้าหมาย ได้แก่ เด็ก
อายุต่ำกว่า 18 ปี เด็กที่ควรได้รับการคุ้มครอง และองค์กรที่ปฏิบัติงานด้านเด็ก โดยในปี 2549
 ได้ให้การสนับสนุนการดำเนินงานสงเคราะห์และคุ้มครองเด็กและครอบครัว จำนวน 1,871 ราย เป็นเงิน 5,350,900 บาท สำหรับในปี 2550 มีแผนสนับสนุนจังหวัดเพื่อดำเนินการสงเคราะห์เด็กและครอบครัว จำนวน 1,376 ราย เป็นเงิน 2,752,000 บาท สนับสนุนองค์กร 14 องค์กร 17 โครงการ เป็นเงิน 3,852,400 บาท
3) กองทุนฟื้นฟูสมรรถภาพคนพิการ 

กองทุนฟื้นฟูสมรรถภาพคนพิการ จัดตั้งตาม พ.ร.บ.การฟื้นฟูสมรรถภาพคนพิการ พ.ศ. 
2534 โดยมีวัตถุประสงค์เพื่อเป็นทุนหมุนเวียนช่วยเหลือคนพิการและสนับสนุนสถาบันบริการด้านการฟื้นฟูสมรรถภาพคนพิการทางการแพทย์ การศึกษา อาชีพ สังคม และองค์กรที่เกี่ยวข้องกับคนพิการ ตั้งแต่ปี 2538

โดยที่มาของเงินกองทุนมาจาก  (1) เงินงบประมาณ ปีละ 30 ล้านบาท สำหรับปี 2550 ได้รับ 60 ล้านบาท (2) เงินสมทบจากสถานประกอบการที่ไม่ประสงค์รับคนพิการเข้าทำงาน ปีละประมาณ 65 ล้านบาท และ (3) ดอกเบี้ยประมาณ 320,930 บาท รวม ปี 2536 – 2549 มีเงินหมุนเวียน 763 ล้านบาท ใน ปี 2549 ได้ให้การสนับสนุนการกู้ยืมเงินทุนประกอบอาชีพของคนพิการ จำนวน 5,851 คน เป็นเงิน 165.91 ล้านบาท และสนับสนุนโครงการฟื้นฟูสมรรถภาพคนพิการของหน่วยงานภาครัฐและเอกชน จำนวน 42 โครงการ เป็นเงิน 19.32 ล้านบาท

4)     กองทุนผู้สูงอายุ 
กองทุนผู้สูงอายุ จัดตั้งตาม พ.ร.บ. ผู้สูงอายุ พ.ศ. 2546 โดยมีเงินกองทุน ปี 2548 – 2549 
รวม 60 ล้านบาท ปี 2550 จำนวน 60 ล้านบาท เพื่อดำเนินกิจกรรมสนับสนุนองค์กร/เครือข่ายผู้สูงอายุ/ทุนประกอบอาชีพผู้สูงอายุ (รายละ 15,000 บาท) เป็นกลุ่มไม่น้อยกว่า 5 คน 100,000 บาท ในเวลา 3 ปี  และช่วยเหลือผู้สูงอายุที่ประสบปัญหาด้านที่อยู่อาศัย รายละไม่เกิน 10,000 บาท รวมทั้งช่วยเหลือผู้สูงอายุที่เดือดร้อนเรื่องอาหาร เครื่องนุ่งห่ม รายละไม่เกิน 2,000 บาท ไม่เกิน 3 ครั้งต่อปี โดยในปี 2549 ได้ให้การสนับสนุนองค์กร 4 องค์กร เพื่อดำเนินโครงการ เป็นเงิน 1,168,400 บาท และสนับสนุนทุนประกอบอาชีพแก่ผู้สูงอายุ จำนวน 78 ราย เป็นเงิน 1,109,000 บาท
ประเด็นยุทธศาสตร์ที่ 4
พัฒนาสังคมสมดุล

เป้าประสงค์
สถาบันครอบครัวและชุมชนเข้มแข็ง
4.1
การเสริมสร้างความเข้มแข็งให้สถาบันครอบครัว

1)
โครงการพัฒนาศักยภาพของครอบครัว โดยการจัดตั้งศูนย์พัฒนาครอบครัวในชุมชน (ศพค.)


ศูนย์พัฒนาครอบครัวในชุมชน เป็นศูนย์กลางในการรวมตัวของคนในชุมชนที่มาจากตัวแทนกลุ่มต่าง ๆ ในชุมชน อาสามาร่วมกันดูแล ป้องกัน และแก้ไขปัญหาครอบครัวในชุมชน โดยการบริหารจัดการในรูปของ “คณะทำงานศูนย์พัฒนาครอบครัวในชุมชน” (หญิงชายในสัดส่วนที่ใกล้เคียงกัน) และอยู่ภายใต้การกำกับ ดูแลด้านวิชาการและงบประมาณขององค์การบริหารส่วนตำบล/เทศบาล/กรุงเทพมหานคร ซึ่งในปีงบประมาณ 2549 กระทรวงการพัฒนาสังคมและความมั่นคงของมนุษย์ โดยสำนักงานกิจการสตรีและสถาบันครอบครัว ได้สนับสนุนการจัดตั้งศูนย์พัฒนาครอบครัวในชุมชน และดำเนินกิจกรรมที่เกี่ยวข้อง ดังนี้

(1)
สนับสนุนงบประมาณเพื่อจัดตั้งศูนย์พัฒนาครอบครัวในชุมชนทั่วประเทศ จำนวน 757 ศูนย์ ศูนย์ละ 20,000 บาท เป็นเงิน 15,140,000 บาท และสนับสนุนงบประมาณสำหรับจัดกิจกรรมส่งเสริมและพัฒนาสถาบันครอบครัวแก่ ศพค.ที่จัดตั้งในปี 2547-2548 จำนวน 1,825 ศูนย์ ๆ ละ10,000 บาท รวมเป็นเงิน 18,250,000 บาท มีครอบครัวเข้าร่วมกิจกรรม จำนวน 115,875 ครอบครัว รวม 347,625 คน และสนับสนุนงบประมาณสำหรับจัดกิจกรรมใน ศพค.ต้นแบบ จำนวน 20 ศูนย์ ๆ ละ 10,000 บาท รวมเป็นเงิน 200,000 บาทมีครอบครัวเข้าร่วมกิจกรรม จำนวน 672 ครอบครัว รวม 2,016 คน

(2)
การส่งเสริมความเข้มแข็งของศพค. โดยการจัดสัมมนา เพื่อให้คณะทำงาน ศพค. ได้แลกเปลี่ยนประสบการณ์ เรียนรู้การทำงานของ ศพค. ในแต่ละพื้นที่ พัฒนาเสริมสร้างองค์ความรู้ อาทิ การจัดกิจกรรมเวทีครอบครัว การเฝ้าระวังยาเสพติดในชุมชน เป็นต้น 

2)
โครงการวันอาทิตย์เป็นวันครอบครัว 

กระทรวงการพัฒนาสังคมและความมั่นคงของมนุษย์ ได้ร่วมกับกระทรวงและหน่วยงานภาครัฐต่าง ๆ กำหนดมาตรการและแนวทางการดำเนินงานรณรงค์วันอาทิตย์เป็นวันครอบครัว โดยได้รับความเห็นชอบจากคณะกรรมการส่งเสริมและประสานงานสตรีและสถาบันครอบครัวแห่งชาติ (กสค.) ประกอบด้วยกิจกรรมการรณรงค์ประชาสัมพันธ์ให้ประชาชนให้เวลากับครอบครัว การผลิตสื่อเผยแพร่เพื่อสร้างกระแสให้ประชาชนตระหนักถึงความสำคัญของสถาบันครอบครัว การจัดกิจกรรมนำร่องในชุมชน การพัฒนาพื้นที่สาธารณะและแหล่งเรียนรู้สำหรับครอบครัว และการจัดการเรียนรู้เรื่องครอบครัว  โดยได้ใช้เป็นมาตรการหลักในการขับเคลื่อนการรณรงค์วันอาทิตย์เป็นวันครอบครัวของประเทศ โดยมีหน่วยงานภาครัฐ รัฐวิสาหกิจให้ความร่วมมือในการจัดกิจกรรมวันอาทิตย์เป็นวันครอบครัว จำนวน 22 แห่ง และภาคธุรกิจเอกชน จำนวน 40 แห่ง

4.2
การเสริมสร้างและพัฒนาศักยภาพเครือข่าย 

1)
โครงการส่งเสริมเครือข่ายเพื่อการพัฒนาสตรี

กระทรวงการพัฒนาสังคมและความมั่นคงของมนุษย์ โดยสำนักงานกิจการสตรีและสถาบันครอบครัว ได้ดำเนินการสนับสนุนงบประมาณให้แก่เครือข่ายกลุ่ม/องค์กรสตรี ทั้งในส่วนกลางและส่วนภูมิภาค รวม 419 องค์กร 430 โครงการ เพื่อพัฒนาศักยภาพสตรีให้เกิดการรวมกลุ่มขององค์กรสตรีเป็นเครือข่ายเพื่อดำเนินโครงการ/กิจกรรมที่เป็นประโยชน์ต่อครอบครัว ชุมชน สังคม และเพื่อเสริมสร้างความเข้มแข็งให้กับเครือข่าย/องค์กรสตรีในการเฝ้าระวัง ป้องกัน และแก้ไขปัญหาที่มีผลกระทบต่อสตรี ครอบครัว และสังคมในลักษณะองค์รวม 
2) โครงการส่งเสริมสนับสนุนการมีส่วนร่วมและพัฒนากลไกการประสานงานองค์การและอาสาสมัคร

(1)
การพัฒนาการมีส่วนร่วมของอาสาสมัครพัฒนาสังคมและความมั่นคงของมนุษย์ (อพม.) จำนวน 81,103 คน ให้มีส่วนร่วมในการสำรวจข้อมูลผู้ประสบปัญหาความเดือดร้อน 
การรายงานสถานการณ์ปัญหาสังคม การประสานช่วยเหลือผู้ประสบปัญหา และการผลักดันการจัดทำแผนงาน/โครงการ เพื่อป้องกันแก้ไขปัญหา

(2)
สนับสนุนการดำเนินงานขององค์กรเอกชนเพื่อเป็นเครือข่ายในการพัฒนาสังคมจากจำนวนองค์กร 7,400 องค์กร


(3)
การจัดทำแผนยุทธศาสตร์การพัฒนาเครือข่ายเพื่อสังคม (ปี พ.ศ.2550-2553) เพื่อพัฒนาระบบบริหารจัดการเครือข่ายทางสังคมของกระทรวงที่มีคุณภาพ ได้มาตรฐานและบูรณาการอย่างเป็นระบบตลอดจนพัฒนาเครือข่ายทางสังคมให้มีความเข้มแข็งและมีส่วนร่วมในการพัฒนาสังคมและความมั่นคงของมนุษย์


(4)
การเสริมสร้างเครือข่ายระดับตำบล จำนวน 625 ตำบล โดยการจัดเวทีประชาคมระดับตำบล 
เพื่อสร้างกระบวนการเรียนรู้และคัดเลือกคณะกรรมการเครือข่าย ในการดำเนินงาน กำหนดแนวทาง การทำงานของเครือข่าย และบูรณาการแผนเครือข่ายให้เชื่อมโยงกับแผนขององค์การบริหารส่วนตำบล รวมทั้งจัดหน่วยเคลื่อนที่ในการออกนิเทศและติดตามการเสริมสร้างเครือข่าย

(5)
การเสริมสร้างกลไกการทำงานระหว่างเครือข่ายในระดับอำเภอ จำนวน 12 อำเภอ โดยการจัดเวทีประชาคม เพื่อสรรหาคณะกรรมการประสานงานเครือข่ายระดับอำเภอ กำหนดแนวทาง บทบาท ภารกิจ และผลการดำเนินงานของกลไกการทำงานเครือข่ายระดับอำเภอ ตลอดจนจัดเวทีแลกเปลี่ยนความคิด ประสบการณ์ เพื่อเสริมสร้างความเข้มแข็งให้คณะกรรมการประสานเครือข่ายระดับอำเภอ

(6)
การติดตามและเสริมสร้างบทบาทการดำเนินงานเครือข่ายระดับตำบล จำนวน 480 ตำบลโดยการจัดเวทีเครือข่ายเพื่อสรุปบทเรียน ความก้าวหน้า และปัญหาอุปสรรคของเครือข่าย การบูรณาการแผนพัฒนาสังคมและการจัดสวัสดิการสังคมของเครือข่ายและภาคีหนุนเสริม การเสริมสร้างความรู้โดยการสร้างวิทยากรกระบวนการ การพัฒนาระบบข้อมูล และจัดทำเอกสารเผยแพร่สนับสนุนการปฏิบัติงานของเครือข่ายระดับตำบล รวมทั้งติดตามและประเมินผลการปฏิบัติงานเพื่อนำไปสู่การแก้ไขปัญหาและพัฒนาศักยภาพ
4.3
การส่งเสริมการพึ่งพาตนเองของชุมชนท้องถิ่น

1)
โครงการจัดการความรู้และขยายผลแผนชุมชนเอาชนะความยากจน


กระทรวงการพัฒนาสังคมและความมั่นคงของมนุษย์ โดยสถาบันพัฒนาองค์กรชุมชนได้ร่วมกับชุมชนระดับตำบล ดำเนินงานโครงการจัดการความรู้และขยายผลแผนชุมชนเอาชนะความยากจน ตั้งแต่ปี 2548 ต่อเนื่องปี 2549 โดยมีผลการดำเนินงาน ดังนี้
(1) จัดทำแผนเชิงคุณภาพ 1,146 ตำบล ยกระดับตำบลต้นแบบ 114 ตำบล (ครอบคลุมผู้
ลงทะเบียนและไม่ลงทะเบียนความยากจน จำนวน 72,349 คน) 
(2) เกิดการบูรณาการแผนชุมชนกับแผนพัฒนาจังหวัด รวม 5 จังหวัด 287 ตำบล 
(3) มีการจัดทำแผนแม่บทชุมชนครบทุกตำบลใน 14 อำเภอ
(4) สนับสนุนกิจกรรมเพื่อแก้ปัญหาความยากจน ลดรายจ่าย เพิ่มรายได้ในระดับครัวเรือนและ
ชุมชน เช่น ปุ๋ยหมักชีวภาพ กลุ่มทอผ้า โรงสีข้าวชุมชน น้ำดื่มชุมชน ในตำบลต้นแบบและนำร่อง 222 ตำบล
(5) เกิดศูนย์เรียนรู้ตำบลต้นแบบและนำร่องใน 50 ตำบล โดยมีกิจกรรมที่เกิดจากกระบวนการ
ทำแผนชุมชน มีนักจัดการความรู้
2) โครงการสนับสนุนองค์กรชุมชนจัดการทรัพยากรธรรมชาติและเกษตรยั่งยืน ผลการดำเนินงาน
(1) เกิดการเชื่อมโยงขบวนป่าที่ชุมชนได้ร่วมกันฟื้นฟูและใช้ประโยชน์ จำนวน 112 พื้นที่ 
ครอบคลุมพื้นที่ 317,525 ไร่
(2) เกิดการเชื่อมโยงเครือข่ายประมงพื้นบ้าน 80 แห่ง และองค์กรชุมชน ในการฟื้นฟูป่าชายเลน 
และลุ่มน้ำในทุกภูมิภาค ครอบคลุมแม่น้ำ 32 สาย 52 ลุ่มน้ำ
(3) เกิดการปรับเปลี่ยนวิถีการผลิตเป็นระบบเกษตรกรรมยั่งยืน ทำให้สามารถลดต้นทุนการ
ผลิต ลดการใช้สารเคมี ฟื้นสภาพดิน แก่เกษตรกร จำนวน 2,000 ครอบครัว พื้นที่ 7,915 ไร่
3) การพัฒนาสวัสดิการชุมชน


การพัฒนาสวัสดิการชุมชนมีฐานคิดสำคัญ คือ การสร้างหลักประกันเพื่อความมั่นคงของคนในชุมชน โดยชุมชนท้องถิ่น ซึ่งหัวใจสำคัญของการจัดสวัสดิการชุมชน คือ “การพึ่งตนเองและการช่วยเหลือเกื้อกูลกัน” โดยยึดหลัก “ให้อย่างมีคุณค่า รับอย่างมีศักดิ์ศรี” และจากการดำเนินงานในช่วงที่ผ่านมาได้ก่อให้เกิดผล ดังนี้


(1)
ส่งเสริมระบบสวัสดิการชุมชนเป็นโครงข่ายการคุ้มครองทางสังคม (Social safety net) ของคนจนในชุมชน ตามหลักการดูแลกันเองตั้งแต่เกิดจนตาย จำนวน 191 ตำบล 58 จังหวัด 130,000 ครอบครัว เป็นผู้ลงทะเบียนความยากจน 25,829 คน


(2)
เกิดผู้นำขบวนสวัสดิการชุมชนในระดับตำบล ภาค และระดับชาติ จำนวน 1,100 คน 


(3)
ยกระดับพื้นที่รูปธรรม โดยการเชื่อมโยงหน่วยงาน/ภาคีเข้าร่วมสนับสนุนและขยายผลครอบคลุมพื้นที่ 22 ตำบลใน 6 จังหวัด


(4)
เกิดความร่วมมือในการพัฒนาระบบสวัสดิการชุมชนร่วมกับองค์กรปกครองส่วนท้องถิ่นในระดับตำบล 135 ตำบล


(5)
เกิดการพัฒนาศูนย์เรียนรู้ด้านการพัฒนาสวัสดิการชุมชน 8 แห่ง
สังคมและความมั่นคงของมนุษย์ โดยสถาบันพัฒนาองค์กรชุมชน ได้
4) การส่งเสริมสนับสนุนให้องค์การบริหารส่วนตำบลมีการดำเนินงานโครงการด้านการพัฒนาสังคม


กระทรวงการพัฒนาสังคมและความมั่นคงของมนุษย์ ได้ดำเนินการส่งเสริมสนับสนุนองค์การบริหารส่วนตำบล (อบต.)ในการดำเนินโครงการพัฒนาสังคม ดังนี้
(1) สนับสนุนองค์ความรู้ โดยการจัดประชุม อบรม ศึกษาดูงานด้านการพัฒนาสังคมแก่บุคลากรของ อบต. 


(2)
สนับสนุนการมีส่วนร่วมในการพัฒนาสังคมระดับตำบล โดยการสร้างแกนนำเครือข่าย อาสาสมัคร การสำรวจข้อมูลประชากรกลุ่มเป้าหมายร่วมกับภาคีเครือข่ายและอบต. การสนับสนุนกาจัดทำประชาคม/การเสริมสร้างความเข้มแข็งองค์กรภาคประชาชน และการรวมพลังเยาวชนแบบบูรณาการ เพื่อจัดตั้งสภาเด็กและเยาวชนจังหวัด


(3)
สนับสนุนกิจกรรม/งบประมาณ/อุปกรณ์ เพื่อดำเนินการโครงการพัฒนาสังคมในตำบล
(4) สนับสนุนข้อมูลข่าวสาร อาทิ รายงานสถานการณ์สังคมระดับตำบล ยุทธศาสตร์/แผนงาน
ด้านการพัฒนาสังคมของ พม.


โดยในปี 2549 อบต. จำนวน 4,032 แห่ง มีการดำเนินโครงการด้านการพัฒนาสังคม ที่มุ่งสนับสนุน ส่งเสริม ให้ประชาชนมีคุณภาพชีวิตที่ดีขึ้น


5)
การส่งเสริมและพัฒนาศักยภาพในการพึ่งตนเองในชุมชนบนพื้นที่สูงและชุมชนพื้นที่เฉพาะ


กระทรวงการพัฒนาสังคมและความมั่นคงของมนุษย์ โดยกรมพัฒนาสังคมและสวัสดิการ ได้ดำเนินการส่งเสริมให้ราษฎรในชุมชนบนพื้นที่สูงและนิคมสร้างตนเอง สามารถประกอบอาชีพสร้างความมั่นคงทางรายได้ให้แก่ครอบครัว ตลอดจนได้รับบริการสาธารณูปโภคพื้นฐาน เพื่อพัฒนาศักยภาพของตน ครอบครัว ชุมชน และราษฎรพื้นที่ใกล้เคียง อีกทั้งเสริมสร้างกระบวนการมีส่วนร่วมและสนับสนุนภาครัฐในการจัดสวัสดิการช่วยเหลือผู้ด้อยโอกาสในสังคม โดยมีผลการดำเนินงาน ดังนี้
(1) การส่งเสริมและพัฒนาศักยภาพในชุมชนบนพื้นที่สูง



-
การส่งเสริมและพัฒนาศักยภาพประชาชนในชุมชนบนพื้นที่สูง จำนวน 542,734 คน ใน
ด้านต่าง ๆ ได้แก่ การจัดทำแผนพัฒนาหมู่บ้าน พัฒนาสิ่งสาธารณูปโภคขั้นพื้นฐาน สนับสนุนการพัฒนาอาชีพและการศึกษา บริการสาธารณสุขพื้นฐาน จัดทำแผนแม่บทชุมชน ส่งเสริมอาชีพและรายได้โดยส่งเสริมด้านการเกษตรเชิงอนุรักษ์และหัตถกรรม จัดตั้งอาสาพัฒนาช่วยเหลือผู้ประสบปัญหาปัญหา การสร้างความรู้ความเข้าใจและตระหนักในความเป็นพลเมืองไทย 



-
การสนับสนุนโครงการพระธรรมจาริก โดยสนับสนุนพระธรรมจาริก จำนวน 300 รูป อยู่ในอาศรม 150 อาศรม ในพื้นที่ 14 จังหวัดภาคเหนือและภาคกลาง เพื่อเป็นปัจจัยในการเผยแผ่พระพุทธศาสนา จัดอบรมอาสาสมัครแกนนำชาวพุทธ บรรพชาอุปสมบทหมู่แก่ชาวเขา และสนับสนุนประชาชนบนพื้นที่สูงในการพัฒนาสังคม 



-
การสนับสนุนโครงการพระราชดำริ ได้ดำเนินการพัฒนาสาธารณูปโภคพื้นฐาน ฝึกอบรมให้ความรู้แก่ประชากรบนพื้นที่สูงด้านการพัฒนาสังคมและสวัสดิการ ด้านการเกษตรและนอกภาคเกษตร รวมทั้งให้การส่งเสริมและสนับสนุนด้านเกษตร ตลอดจนให้การสงเคราะห์ครอบครัวที่ยากจนในพื้นที่หมู่บ้านเป้าหมาย เพื่อสร้างศักยภาพของพื้นที่และโอกาสของประชากรให้มีความพร้อมในการพัฒนา สามารถดำรงชีพอยู่ได้อย่างยั่งยืน และอย่างพอพอกินพอใช้ ตลอดจนเพื่อเป็นการอนุรักษ์ทรัพยากรธรรมชาติและสิ่งแวดล้อม จำนวน 4,610 คน 



-
การส่งเสริมเศรษฐกิจชุมชนบนพื้นที่สูง โดยประชากรบนพื้นที่สูงได้รับความรู้และได้รับบริการที่ได้มาตรฐาน จากการอบรมด้านต่าง ๆ ตามความต้องการของประชากรในแต่ละพื้นที่ ทำให้มีความรู้ ความสามารถ และมีทักษะเพิ่มขึ้นในการประกอบอาชีพทางเลือกอื่น นอกเหนือจากการประกอบอาชีพหลัก เป็นการสร้างงานในชุมชน และสร้างรายได้เพิ่มขึ้น รวมทั้งส่งเสริมให้มีการรวมกลุ่มประกอบอาชีพต่าง ๆ ปัจจุบันมีจำนวน 197 กลุ่ม เช่น กลุ่มจักสาน กลุ่มทอผ้า กลุ่มเครื่องเงิน กลุ่มท่องเที่ยวเชิงอนุรักษ์ เป็นต้น โดยสอดคล้องกับศิลปวัฒนธรรม ประเพณี และภูมิปัญญาของแต่ละท้องถิ่น มีผลการดำเนินงาน จำนวน 2,565 คน 
(2) การส่งเสริมและพัฒนาศักยภาพประชาชนในชุมชนพื้นที่เฉพาะ




-
การส่งเสริมและพัฒนาศักยภาพประชาชนในพื้นที่นิคมสร้างตนเอง จำนวน 213,216 คน ในด้านต่าง ๆ ได้แก่ การบริหารจัดการที่ดิน การพัฒนาสังคมโดยการส่งเสริมและสนับสนุนการจัดตั้งและพัฒนาองค์กรประชาชน ส่งเสริมอนุรักษ์วัฒนธรรมประเพณี พัฒนาสาธารณประโยชน์ และการมีส่วนร่วมของชุมชนในกิจกรรมการพัฒนา การส่งเสริมอาชีพ และการจัดหาน้ำกินน้ำใช้ในเขตนิคมสร้างตนเอง 



-
การจัดที่ดินให้แก่ผู้ลงทะเบียนความยากจนในพื้นที่นิคมสร้างตนเอง เน้นกิจกรรมบูรณาการการแก้ไขปัญหาที่ดินทำกินในนิคมสร้างตนเอง โดยดำเนินการจัดที่ดิน การสอบสวนสิทธิ และการรับรองสิทธิ จำนวน 5,000 คน
ประเด็นยุทธศาสตร์ที่ 5
ปรับระบบบริหารจัดการ เพิ่มประสิทธิภาพ ความทันสมัย และความ


โปร่งใสในการทำงาน

เป้าประสงค์
กระทรวงการพัฒนาสังคมและความมั่นคงของมนุษย์ เป็นองค์กรแห่งการเรียนรู้และเป็นที่ยอมรับด้านความสามารถ ลดการทุจริตคอรัปชั่นและการเพิ่มการใช้ระบบ IT

5.1
โครงการพัฒนาขีดสมรรถนะและความสามารถหลักของกระทรวงการพัฒนาสังคมและความมั่นคงของมนุษย์

แผนยุทธศาสตร์การพัฒนาระบบราชการไทย พ.ศ.2546-2550 กำหนดให้ส่วนราชการจัดทำแผนพัฒนาบุคลากรเชิงยุทธศาสตร์ กระทรวงการพัฒนาสังคมและความมั่นคงของมนุษย์ จึงได้กำหนดยุทธศาสตร์การปรับระบบบริหารจัดการ เพิ่มประสิทธิภาพ ความทันสมัย และความโปร่งใส เพื่อบรรลุจุดมุ่งหมายของการกำหนดสมรรถนะการทำงานของแต่ละกลุ่มภารกิจ โดยการดำเนินการโครงการพัฒนาขีดสมรรถนะและความสามารถหลักของกระทรวง โดยมีวัตถุประสงค์เพื่อกำหนดสมรรถนะหลักของตำแหน่งงาน กำหนดพฤติกรรมการทำงานของบุคลากร อันนำไปสู่ค่านิยมหลัก (Core Values) จัดทำขีดสมรรถนะตามบทบาทสายงาน  ตลอดจนจำแนกกลุ่มข้าราชการ เพื่อเป็นแนวทางในการพัฒนาขีดความสามารถหลัก และจัดทำแบบประเมินสมรรถนะและแผนพัฒนาบุคลากรเพื่อการพัฒนาเพิ่มประสิทธิภาพในการปฏิบัติงาน โดยมีผลการดำเนินงาน ดังนี้

1)  ได้ขีดสมรรถนะหลัก 5 ประการของกระทรวง ได้แก่ (1) จิตบริการ (2) พัฒนาตนอย่างต่อเนื่อง (3) ทำงานอย่างมีส่วนร่วม (4) มีคุณธรรม และ (5) มุ่งผลสัมฤทธิ์

2)  ผลที่ได้จากการประเมินสมรรถนะหลักนำร่อง  ข้าราชการทั้งส่วนกลางและส่วนภูมิภาค ตำแหน่งสายงานหลัก 6 ตำแหน่ง ระดับ 6-7 จำนวน 210 คน  ผ่านเกณฑ์จำนวน 74 คน  และไม่ผ่านเกณฑ์ 135 คน ซึ่งได้จัดทำแผนพัฒนาบุคลากรขีดสมรรถนะหลักแก่ผู้ที่ไม่ผ่านเกณฑ์  โดยแบ่งการฝึกอบรมพัฒนาออกเป็น 3 หลักสูตร ประกอบด้วย 

(1) การพัฒนาทักษะทางความคิด จำนวน 51 คน

(2) เทคนิคการประสานงานและบูรณาการจำนวน 45 คน  
            (3) การให้บริการที่เป็นเลิศ จำนวน 40 คน
5.2
การสร้างกลไกข้อมูลข่าวสารให้เกิดความโปร่งใส 

กระทรวงการพัฒนาสังคมและความมั่นคงของมนุษย์    ได้จัดทำโครงการการสร้างกลไกข้อมูลข่าวสารให้เกิดความโปร่งใส  โดยมีการดำเนินการ  ดังนี้

1)  กำหนดมาตรฐานการควบคุมภายในและติดตามการปฏิบัติการตลอดจนการปรับปรุงการควบคุมภายใน

2)  มีการสร้างหน่วยงานเครือข่ายศูนย์ประสานราชการใสสะอาดระหว่างส่วนราชการ  รัฐวิสาหกิจในสังกัดกระทรวง  สำนักงานคณะกรรมการข้าราชการพลเรือน  สำนักงานคณะกรรมการป้องกันและปราบปรามการทุจริตแห่งชาติ  และศูนย์คุณธรรม  เพื่อแลกเปลี่ยนข้อมูลเกี่ยวกับแผนงานโครงการ  แนวทางและประสบการณ์  การสร้างราชการใสสะอาด  และมีการปรับปรุงข้อมูล Website ศูนย์ประสานราชการใสสะอาดของสำนักงานปลัดกระทรวงการพัฒนาสังคมและความมั่นคงของมนุษย์ เพื่อรับข้อร้องเรียนและแจ้งเบาะแสที่เกี่ยวข้องกับการทุจริตและประพฤติมิชอบ

ในปี 2549  ได้ดำเนินกิจกรรมตามแผนปฏิบัติการสร้างราชการใสสะอาด  ดังนี้

(1)  กิจกรรมที่ดำเนินการภายใต้กลยุทธ์การปลูกฝังจิตสำนึกและวัฒนธรรมการทำงาน  ได้แก่

- การแจ้งเวียนและประกาศเผยแพร่มาตรฐานทางคุณธรรมและจริยธรรมของข้าราชการและลูกจ้างในสังกัดสำนักงานปลัดกระทรวงฯ ทาง Website ศูนย์ประสานราชการในสะอาด สป.พม. อย่างต่อเนื่อง

- กิจกรรมภายใต้โครงการชมรมน้ำใจคน พม.  โดยมีคณะข้าราชการและเจ้าหน้าที่ จำนวน 250 คน จัดกิจกรรมบริจาคเงิน  อุปกรณ์การศึกษา  อุปกรณ์กีฬาช่วยเหลือโรงเรียนที่ขาดแคลนทุนทรัพย์  และมีเด็กยากจน จำนวน 2 แห่ง คือ โรงเรียนบ้านเขาไม้เกวียน  และโรงเรียนบ้านหลังเขา  อำเภอมวกเหล็ก  จังหวัดสระบุรี

(2)  กิจกรรมภายใต้กลยุทธ์หลักวางระบบและพัฒนาเจ้าหน้าที่ให้มีรูปแบบการทำงานแบบมืออาชีพ  ได้แก่

- การจัดทำแผน/โครงการพัฒนาบุคลากรของกระทรวงฯ ปี 2549 จำนวน 3 แผนงาน/โครงการ  และมีผู้ผ่านการฝึกอบรม จำนวน 385 คน

- จัดโครงการพัฒนาประสิทธิภาพทีมงานประจำปี  ตามโครงการ “กายจิตพิชิตงาน” ณ โรงแรมมวกเหล็ก พาราไดซ์ รีสอร์ท จังหวัดสระบุรี โดยมีข้าราชการระดับ 8-9 ของสำนักงานปลัดกระทรวงฯ เข้าร่วมโครงการ จำนวน 52 คน

(3)  กิจกรรมภายใต้กลยุทธ์หลักการพัฒนาเครือข่ายความร่วมมือสร้างราชการใสสะอาด  ได้แก่

- การจัดโครงการสัมมนาเพื่อเสริมสร้างความเข้มแข็งในการสร้างราชการใสสะอาด  เพื่อแลกเปลี่ยนความรู้  และประสบการณ์ระหว่างเครือข่ายศูนย์ประสานราชการใสสะอาดของส่วนราชการในสังกัดกระทรวงฯ  และภาคประชาชน

- ประสานความร่วมมือกับศูนย์ประชาบดีในการออกหน่วยเคลื่อนที่ไปตามชุมชนและพื้นที่ต่างๆในกรุงเทพมหานคร  เพื่อรณรงค์ให้ อพม.ได้รับทราบข้อมูลและร่วมเป็นเครือข่ายในการเฝ้าระวังการทุจริตและประพฤติมิชอบ จำนวน 8 ครั้ง มี อพม.เข้าร่วม 1,525 คน

- การทำ Website ของศูนย์ประสานราชการใสสะอาด เพื่อการติดต่อสื่อสารกับประชาชน การรับฟังความคิดเห็น การเผยแพร่ข้อมูลข่าวสาร กิจกรรมการดำเนินงานของศูนย์ประสานราชการใสสะอาด รวมทั้งการจัดทำแบบฟอร์มรับสมัครสมาชิกเครือข่ายราชการใสสะอาดของสำนักงานปลัดกระทรวง ทาง Internet 

(4)  จัดสัมมนาเรื่อง แนวทางการเสริมสร้างความเข้มแข็งในการสร้างราชการใสสะอาด  เมื่อวันที่ 23 สิงหาคม 2549  ณ โรงแรมปริ้นซ์ พาเลช  โดยมีผู้แทนของส่วนราชการ และผู้แทนเครือข่ายภาคประชาชน รวมจำนวน 64 คน เข้าร่วมสัมมนา  โดยมีผู้เชี่ยวชาญจากสำนักงาน ก.พ.เป็นวิทยากรบรรยายให้ความรู้  และการเปิดเวทีการสัมมนาอภิปรายแลกเปลี่ยนความคิดเห็น  ความรู้ ประสบการณ์ การนำเสนอบทเรียน ปัญหา อุปสรรค  และข้อเสนอแนะในการปรับปรุงกลไกการดำเนินงานของศูนย์ประสานราชการใสสะอาด  และแนวทางการจัดการ Hyperlink ระหว่างเครือข่ายภาครัฐในสังกัดกระทรวง พม.หน่วยงานกลางที่เกี่ยวข้อง และภาคประชาชน  และสรุปผลการดำเนินงาน  รวมทั้งปัญหาอุปสรรคในการดำเนินงานตามแผนปฏิบัติการสร้างศูนย์ประสานราชการใสสะอาดของส่วนราชการในสังกัด พม. และภาคประชาชน

(5)  จัดโครงการฝึกอบรมความรู้เรื่อง กฎหมายที่เกี่ยวข้องกับการป้องกันและปราบปรามการทุจริต  แก่ข้าราชการแก่เจ้าหน้าที่ที่มีหน้าที่รับผิดชอบด้านการเงินและบัญชี การพัสดุ การจัดซื้อจัดจ้าง ของกระทรวง พม. เมื่อวันที่ 27 พฤษภาคม 2549  ณ ห้องประชุม ชั้น 2 อาคาร 60 ปี  กรมประชาสงเคราะห์  สถานสงเคราะห์เด็กหญิงบ้านราชวิถี เขตราชเทวี กทม.  โดยมีทีมวิทยากรผู้เชี่ยวชาญจากสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) บรรยายความรู้และฝึกภาคปฏิบัติ

(6)  จัดพิมพ์หนังสือการเสริมสร้างข้าราชการสำนักงานปลัดกระทรวงใสสะอาด  จำนวน 1,000 เล่ม  เพื่อแจกจ่ายให้แก่ข้าราชการและลูกจ้างในสังกัดสำนักงานปลัดกระทรวงได้รับทราบและใช้เป็นแนวทางสำหรับปฏิบัติงานให้มีความถูกต้องโปร่งใสมากยิ่งขึ้น

(7)  รวบรวมพระราชบัญญัติ  กฎหมาย  ระเบียบ  ข้อบังคับและประกาศ  เกี่ยวกับการป้องกันและปราบปรามการทุจริตและประพฤติมิชอบ  และจัดพิมพ์ จำนวน 500 เล่ม เพื่อใช้เป็นเอกสารเผยแพร่แจกจ่ายให้แก่ข้าราชการและลูกจ้างในสังกัดสำนักงานปลัดกระทรวง ได้รับทราบและใช้ปฏิบัติได้อย่างถูกต้อง

(8)  จัดพิมพ์แผ่นพับศูนย์ประสานราชการใสสะอาด จำนวน 800 เล่ม จัดทำเข็มกลัดสำนักงานปลัดกระทรวงใสสะอาดติดอกเสื้อ จำนวน 500 อัน  จัดทำสมุดบันทึกเล็ก จำนวน 800 เล่ม  และป้ายศูนย์ประสานราชการใสสะอาดสำนักงานปลัดกระทรวง  เพื่อรณรงค์ส่งเสริมการสร้างจิตสำนึกราชการใสสะอาด  และช่องทางการเข้ามามีส่วนร่วมของภาคประชาชนในการเป็นผู้เฝ้าระวัง/ตรวจสอบความโปร่งใสในการทำงาน  และการแจ้งเบาะแสการทุจริตและประพฤติมิชอบ

  3)
ส่วนราชการต่าง ๆ ได้มีการปฏิบัติตามพระราชบัญญัติข้อมูลข่าวสารของทางราชการ พ.ศ.2540 โดยกระทรวงจะต้องรายงานผลการปฏิบัติดังกล่าวให้สำนักนายกรัฐมนตรีทราบ
5.3 การดำเนินงานด้านเครือข่ายและการสื่อสาร
กระทรวงการพัฒนาสังคมและความมั่นคงของมนุษย์ โดยศูนย์เทคโนโลยีสารสนเทศและการสื่อสาร เป็น
หน่วยงานหลักในการจัดสรรการเข้าถึงระบบ internet ให้กับหน่วยงานในสังกัดกระทรวงทั้งในส่วนกลางและส่วนภูมิภาค และดำเนินการเชื่อมโยงเครือข่ายสื่อสาร เพื่อให้หน่วยงานทั้ง 2 ส่วน สามารถใช้ระบบงานสารสนเทศร่วมกันได้ นอกจากนี้ ยังเป็นช่องทางในการเผยแพร่ข่าวสาร ข้อมูลให้กับประชาชน หน่วยงานเครือข่าย และหน่วยงานอื่น ๆ ที่สนใจ และมีความเชื่อมโยงกับภารกิจของกระทรวง ระบบงานสารสนเทศต่าง ๆ ได้ถูกติดตั้งไว้ที่ศูนย์เทคโนโลยีสารสนเทศและการสื่อสาร และเชื่อมโยงเข้าระบบ internet ผ่านสาย Fiber Optic ที่ความเร็ว (Domestic) 5 Mbps. โดยหน่วยงานในส่วนภูมิภาคจะเข้าถึงระบบงานสารสนเทศของกระทรวง ผ่านทาง internet ที่ความเร็ว 512 Kbps. ผ่าน ADSL และสัญญาณดาวเทียมตามความเหมาะสมของที่ตั้งในแต่ละหน่วยงาน และมี internet แบบ Dial-up 56 Kbps. เป็นช่องทางสำรองในการเชื่อมต่อ ในส่วนหน่วยงานส่วนกลางจะเข้าถึงระบบงานสารสนเทศและ internet ผ่านทางเครือข่าย WAN,LAN และ Wireless LAN

นอกจากนี้ ศูนย์เทคโนโลยีสารสนเทศและการสื่อสารได้พัฒนา e-mail ให้ผู้บริหารระดับสูงและหน่วยงานระดับกรมของกระทรวง ตลอดจนหน่วยงานระดับกอง/สำนักของสำนักงานปลัดกระทรวง และสำนักงานพัฒนาสังคมและความมั่นคงของมนุษย์จังหวัดทุกจังหวัด ภายใต้ Domain ของกระทรวง (@m-society.go.th) ตลอดจนจัดทำมาตรฐาน e-Mail ทั้งมาตรฐานการตั้งชื่อและมาตรฐานการใช้และการรับ-ส่ง นอกจากนี้ยังได้ปรับปรุงเทคโนโลยีให้สามารถให้บริการอื่นได้ด้วย เช่น ปฏิทินนัดหมายงาน
5.4 ระบบสารสนเทศสำหรับงานบริการทางสังคม
กระทรวงการพัฒนาสังคมและความมั่นคงของมนุษย์ โดยศูนย์เทคโนโลยีสารสนเทศและการสื่อสาร ได้
จัดทำระบบสารสนเทศงานบริการทางสังคม สำหรับหน่วยบริการของกระทรวงที่ให้บริการแก่ผู้ประสบปัญหาทางสังคม ครอบคลุมผู้ประสบปัญหา 9 กลุ่มเป้าหมาย ได้แก่ เด็ก คนพิการ ผู้สูงอายุ ผู้มีรายได้น้อย คนไร้ที่พึ่ง สตรี ผู้ติดเชื้อเอดส์และผู้ป่วยเอดส์ ผู้ขอรับอุปการะเด็ก ผู้ประสบภัยธรรมชาติ/อุบัติภัย/อุบัติเหตุ โดยระบบดังกล่าวทำงานแบบ on-line ทุกหน่วยบริการสามารถเข้าถึงข้อมูลในฐานข้อมูลกลาง ณ ศูนย์เทคโนโลยีสารสนเทศและการสื่อสาร เพื่อตรวจสอบความซ้ำซ้อนในการขอรับบริการ และสามารถติดตามสถานการณ์ให้บริการแต่ละรายว่าอยู่ในระยะใด เช่น รอการอนุมัติ อนุมัติแล้ว หรือระงับการอนุมัติด้วยเหตุผลใด นอกจากนี้สามารถติดตามการให้บริการสวัสดิการสังคมแก่ผู้ประสบปัญหาแต่ละรายในระยะยาวได้ และยังรองรับการดำเนินงานเชิงรุกและแบบมีส่วนร่วมจากเครือข่ายการพัฒนาสังคมของกระทรวง โดยสามารถให้บริการแก่ผู้ประสบปัญหาผ่านระบบได้เช่นกัน ปัจจุบันมีจุดบริการผ่านระบบดังกล่าว จำนวน 121 แห่งทั่วประเทศ (ไม่นับรวมเครือข่ายของกระทรวง) ดังนี้
ในเขตกรุงเทพมหานคร ได้แก่ ศูนย์บริการเบ็ดเสร็จ กรมพัฒนาสวัสดิการสังคมและสวัสดิการ 1 แห่ง 
สำนักงานพัฒนาสังคมและสวัสดิการกรุงเทพ 8 แห่ง 

ในส่วนภูมิภาค ได้แก่ สำนักงานพัฒนาสังคมและความมั่นคงของมนุษย์ 75 จังหวัด สำนักงานส่งเสริมและสนับสนุนวิชาการ 12 เขต และศูนย์พัฒนาสังคม 25 ศูนย์

